Μαγεία Χάλεπ και δεύτερος Grand Slam τίτλος! - PRESSARIS\nΜαγεία Χάλεπ και δεύτερος Grand Slam τίτλος!\nΗ απίστευτη Σιμόνα Χάλεπ χάλασε το πάρτι της Σερένα Γουίλιαμς στο Λονδίνο, φτάνοντας στην κατάκτηση του Wimbledon για πρώτη φορά στην καριέρα της!\nΜετά από μια… απερίγραπτη εμφάνιση, η 27χρονη Ρουμάνα πήρε τη νίκη με 6-2, 6-2 σε μόλις 56 λεπτά (!) και κατέκτησε τον δεύτερο Grand Slam τίτλο της! Είναι, μάλιστα, η πρώτη από τη Ρουμανία (άνδρας ή γυναίκα) που βάζει τα χέρια της σε αυτό το τρόπαιο.\n«Ήταν η καλύτερή μου εμφάνιση», είπε η ίδια on court μετά τον θρίαμβό της και αυτό τα λέει όλα!\nΗ Σερένα, από την άλλη, πραγματικά δεν μπορούσε να κάνει τίποτα κόντρα στην ασταμάτητη αντίπαλό της και έτσι μπήκε φρένο στο όνειρο για κατάκτηση του 24ου major, με το οποίο θα ισοφάριζε τη Μάργκαρετ Κορτ.\nΕίναι, πάντως, η πρώτη φορά στην καριέρα της που χάνει τρεις διαδοχικούς Grand Slam τελικούς, καθώς ηττήθηκε πέρυσι εδώ από την Κέρμπερ και στη Νέα Υόρκη από την Οσάκα.\nΗ απόδοση της Χάλεπ ήταν, όπως είπαμε, φανταστική και αρκεί να αναφέρουμε ότι υπέπεσε σε μόλις τρία αβίαστα λάθη!\nΤον δρόμο, πάντως, τον έδειξε με το παιχνίδι της στον περσινό τελικό η Αντζελίκ Κέρμπερ, που έφτασε στη νίκη με παρόμοιο τρόπο!\nΦρόντισε, δηλαδή, να σερβίρει όσο το δυνατόν καλύτερα και από εκεί και πέρα να «επιβάλλει» τα μεγάλα ράλι, στα οποία και κυριάρχησε. Οι αριθμοί τα λένε όλα: κέρδισε 24 από τα 34 ράλι άνω τον πέντε πόντων!\nΗ καλή μέρα φάνηκε από το πρωί, καθώς μπήκε… φουριόζα στον αγώνα και χωρίς καλά καλά να καταλάβει η Σερένα τι γίνεται, πέρασε μπροστά με 4-0 σε 11 λεπτά!\nΤελικά καθάρισε το σετ σε 26 λεπτά και ήταν φανερό ότι θα έπρεπε να αλλάξουν πολλά για να γυρίσει αυτό το ματς.\nΗ 37χρονη Αμερικανίδα μπόρεσε στη συνέχεια να ελέγξει ως έναν βαθμό τη νευρικότητά της, αλλά η Χάλεπ διατήρησε το υψηλό επίπεδό της.\nΌταν, λοιπόν, σημείωσε το μπρέικ στο υπέρ της 3-2, δεν υπήρχε πλέον γυρισμός… Δεν έχασε άλλο γκέιμ μέχρι το τέλος και έφτασε στην τεράστια νίκη, που επιβεβαιώνει ότι είναι από τις κορυφαίες τενίστριες των τελευταίων ετών.\nΑπλά της έλειπαν οι μεγάλοι τίτλοι, για τους οποίους άνοιξε λογαριασμό πέρυσι με την κατάκτηση του Roland Garros.\nΚρατάει αναγκαστικά το «23» τελικά ο ΛεΜπρόν Τζέιμς!\nΠολλά… περίεργα συμβαίνουν τελευταία στην Ξάνθη! Το ύποπτο ματς με τον Αστέρα, οι μετοχές, τα εισιτήρια και όχι μόνο…\nO Ένινγκ γνωρίζει την Θεσσαλονίκη και “μυείται” στην ελληνική κουζίνα (photo)\nΠοδοσφαιρίστρια από την Χιλή η μεταφράστρια του προπονητή της Ξάνθης (photos)


Παυλόπουλος στη Figaro: «H λιτότητα αύξησε τις ανισότητες» - Συνάντηση με Ολάντ το βράδυ στο Παρίσι | Newsbomb\n12 Δεκεμβρίου 2016 09:03\nΠαυλόπουλος στη Figaro: «H λιτότητα αύξησε τις ανισότητες» - Συνάντηση με Ολάντ το βράδυ στο Παρίσι\nΟ Έλληνας πρόεδρος που φθάνει σήμερα, για διήμερη επίσκεψη στο Παρίσι, πρόκειται να συναντήσει τον πρόεδρο Φρανσουά Ολάντ στις 20.15 ώρα Ελλάδας. Ο κ. Παυλόπουλος χαρακτήρισε ως σεβαστή την απόφαση του Γάλλου προέδρου το να μη θέσει νέα υποψηφιότητα και υπογράμμισε την παράδοση που θέλει τη Γαλλία να στηρίζει πάντα την Ελλάδα.\n«Δεν ανησυχώ για το μέλλον» δήλωσε και πρόσθεσε ότι «η Γαλλία παραμένει πυλώνας της Ευρώπης και θεωρεί ότι η Ελλάδα έχει τη θέση της σε αυτήν». Αντίθετα, ο ίδιος αναγνώρισε ότι «ανησυχεί πολύ» για την άνοδο του λαϊκισμού στην Ευρώπη, και αυτό διότι δεν ελήφθησαν τα κατάλληλα μέτρα «για τη διασφάλιση της κοινωνικής συνοχής στην Ευρώπη και την εξασφάλιση του μέλλοντος του ευρωπαϊκού οικοδομήματος».\nΣτο ερώτημα κατά πόσο η ΕΕ επέδειξε την αλληλεγγύη που έπρεπε προς την Ελλάδα κατά τη διάρκεια της κρίσης, ο κ. Παύλοπουλος εξήγησε, ότι «τα μεγάλα προβλήματα ξεκίνησαν το 2010, όταν για πρώτη φορά τέθηκε η χώρα υπό επιτήρηση». Αναγνώρισε ότι η εξέλιξη αυτή ήταν «απαραίτητη για να παταχθεί η κακοδιαχείριση των δημόσιων οικονομικών από τις παλαιότερες πολιτικές».\n«Ειδικότερα τον τελευταίο καιρό αισθανόμαστε μια απειλή» ανέφερε ο ίδιος αναφορικά με την τουρκική πρόκληση περί αναθεωρήσεως της Συνθήκης της Λωζάνης. Σχετικά με το μεταναστευτικό και τον ρόλο της Τουρκίας, ο κ. Παυλόπουλος τόνισε ότι η γείτονος χώρα «θα πρέπει να σεβαστεί τη συμφωνία που έχει υπογράψει με την ΕΕ». Υποστήριξε ότι «η κατάσταση είναι εκρηκτική στα νησιά και αυτήν την περίοδο έχουμε μια ροή παράνομων μεταναστών γύρω στα εκατό άτομα ημερησίως. Τα κέντρα φιλοξενίας είναι πλήρη και ξεσπούν συγκρούσεις στα νησιά. Η Ευρωπαϊκή Ένωση θα πρέπει να ξυπνήσει πριν είναι πολύ αργά» υπογράμμισε ο πρόεδρος Π. Παυλόπουλος.\nΜνημόνια μέχρι το 2060 και στο βάθος... Οικουμενική\nΗχηρό μήνυμα Παυλόπουλου: H πολιτική λιτότητας είναι εις βάρος της ίδιας της Ευρώπης\nΣτη Γαλλία ο Προκόπης Παυλόπουλος στις 12 και 13 Δεκεμβρίου


Τάισέ με - Bookartia\nελληνική λογοτεχνία, κοινωνικά\n23 Απριλίου 2010, η χώρα μπαίνει στο μνημόνιο. Εκείνη την ημέρα η Μαρίνα δέχεται από τον σύντροφό της πρόταση γάμου και καταρρέει. Αντί να χαρεί, βυθίζεται σε μια ανάγκη να βρει τον θολό εαυτό της.\nΑναζητά κομμάτια της ταυτότητάς της μέσα από τη μητέρα της, την αδερφή της, τη γιαγιά της. Μέσα από τους άνδρες της ζωής της. Παράλληλα διαβάζει ένα δυστοπικό βιβλίο για έναν κόσμο δυο αιώνες από σήμερα, όπου οι γυναίκες έχουν πάρει στα χέρια τους την εξουσία του κόσμου. Για έναν κόσμο όπου απαγορεύεται η μητρότητα. Η Μαρίνα είναι μια σύγχρονη γυναίκα σε μια χώρα που αντιμετωπίζει τα ίδια ψυχικά ζητήματα. Αν ο θεός χρειάστηκε 7 μέρες για να δημιουργήσει τον κόσμο, για τη Μαρίνα τρεις μέρες ήταν αρκετές για να γκρεμιστεί ο κόσμος που ήξερε μέχρι εκείνη τη στιγμή.


georgia's thoughts: multipost II\nΝαι, ναι, χάθηκα. Αλλά θα έχετε ακούσει από εδώ και από εκεί τους λόγους. Να μια ανακαίνιση το σαλόνι, να ένα μινι-trip σε Γιάννενα και Φλογητά, να μια εργασία(ακόμα δεν την έγραψα φυσικά), να μια μινι-μετακόμηση στην Αθήνα.. ε τι άλλο θέλει;\nΤέλος καλά όλα καλά όμως. Επέστρεψα στην θεσούλα μου και στην δουλίτσα μου. Την επόμενη βδομάδα ευελπιστώ να τελειώσω και αυτό το σαλόνι (για να πάρω και την 32' ντε!!!). Την μεθεπόμενη βδομάδα (για δώρο γενεθλίων) μάλλον θα φτιαχτεί το μπάνιο στο διαμέρισμα. Που σημαίνει ότι θα ξενιτευτώ για 7-10 μέρες. Αλλά πιστέψτε με θέλει τρελή ανακαίνιση το μπάνιο, ελπίζω να μην το σκεφτεί και 2η και 3η φορά ο σπιτονοικοκύρης!\nΗ γιαγιά από πάνω συνεχίζει να τρώει το απογευματινό φρουτάκι της στο μπαλκόνι και να μου έρχονται διάφορα κουκούτσια στο δικό μου μπαλκόνι (αυτή τη φορά καρπούζι).\nΞαναπήγα στον κ. Πέτρο. χωρίς ευτράπελα αυτή η επίσκεψη.\nΠρέπει να γράψω αυτήν την εργασία..έλεος πια! αα τωρα που το πα..για να δω μέχρι ποτε είναι η εξεταστική.\nα τώρα που επέστρεψα στη βάση έχω και γρήγορο ιντερνετακι και γιούπι και σουπερ και ουάου και δεν άντεχα άλλο!\nLabels: κυρ Πέτρος, σαλόνι, gossip granny\nΚαλώς την!!! :) Πολύ extreme makeover πέφτει τελευταία, με γειες!!! Καταλαβαίνω απόλυτα τον ενθουσασμό σου, είναι ωραία να φτιάχνεις σιγά-σιγά τον "δικό" σου χώρο!... Άντε με το καλό και χομ σίνεμα! :)))\n8 Σεπτεμβρίου 2009 - 12:07 μ.μ.\nδικαιολογίες, δικαιολογίες.... βασικά έχεις σκεφτεί να αλλάξεις τίτλο στο blog? "Η ξενιτεμένη" ας πούμε?\nΛοιπόν, ας σοβαρευτώ. Εγώ λεω να μου δώσεις την 42άρα και εσύ πάρε μια 32.\nBTW: μεγειές το γρήγορο ντιεσελ!!


The Reality Tape » Blog Archive » MacBook: Here come the glossies!\nΉρθε λοιπόν σήμερα, χωρίς πολλή φανφάρα, ο διάδοχος του iBook. Τα rumor mills έπεσαν μέσα σχεδόν σε όλα, μ’ εξαίρεση ίσως τις φήμες για εκτεταμένο επανασχεδιασμό. Αν βάλουμε στην άκρη το απαραίτητο πλέον iPod black – που, κλασικά, ξεπούλησε μέσα σε 1 ώρα στο τοπικό Applestore -, και το νέο πληκτρολόγιο, οι παρεμβάσεις του Jonathan Ive στο design του κλασικού snow iBook περιορίστηκαν για μια ακόμη φορά στο μίνιμουμ.\nΣαν καλός χαραμοφάης που είμαι, πετάχτηκα στο ναό της γειτονιάς, έπαιξα λίγο μαζί τους, μελέτησα τα specs (κυρίως αυτό) και σας μεταφέρω τις εντυπώσεις μου.\nΤαχύτεροι του αναμενόμενου επεξεργαστές (1.83/2.00GHz Core Duo), γρήγορη RAM, επεκτάσιμη στα 2GB, DVI out, Gigabit Ethernet. Αν σας ρωτήσει κανείς ποιά είναι η διαφορά ανάμεσα στο MacBook και το MacBook Pro, μπορείτε απλά να πείτε “το MacBook Pro είναι πιο βαρύ”.\n13″ widescreen οθόνη με καλή ανάλυση (1280×800).\nΕνσωματωμένο iSight και remote/Front Row (Media Center, για τους φίλους της απέναντι όχθης).\nΝέο μαγνητικό latch. Εξαιρετικό.\nΔιαθέσιμο σε λευκό/μαύρο.Το μαύρο είναι πολύ όμορφο – όχι $200-ακριβότερο-όμορφο, αλλά πολύ όμορφο.\nCombo drive στο φτηνότερο configuration. Έλεος.\nIntel integrated graphics. Πρόβλημα μόνο για όσους θέλουν να παίζουν παιχνίδια. Με δεδομένο πάντως ότι το 12άρι pro notebook καταργείται, θα έπρεπε η Apple να προσφέρει κι ένα καλύτερο graphics board σαν option – ας πούμε στο (αδικαιολόγητα ακριβότερο) μαύρο MacBook. [Το νέο MacBook, πλάι στο υπο εξαφάνιση 12″ Powerbook: εδώ κι εδώ].\nGlossy screen. Αυτό που η απέναντι όχθη γνωρίζει εδώ και χρόνια ως TruBrite, GloRite και δεν ξέρω κι εγώ τι άλλο βλακώδες όνομα. Guys and gals, that’s the dealbreaker. Ποτέ μου δεν κατάλαβα γιατί θεωρείται πρόοδος μια οθόνη που γυαλίζει. Αλλά αν είναι να αρέσει στους switchers, who am I to say otherwise.\nΑυτό το άρθρο δημοσιεύτηκε Tuesday, 16 May, 2006 στις 11:54 am. Τη σχετική συζήτηση μπορείτε να την παρακολουθήσετε είτε από αυτήν τη σελίδα, είτε χρησιμοποιώντας κάποιον news aggregator (RSS 2.0). Ο σχολιασμός έχει κλείσει, μπορείτε ωστόσο να σχολιάσετε μέσω trackback από το δικό σας ιστοχώρο.\nΤα integrated graphics νομιζω πως ειναι σχετικα σημαντικο παντως. Δε θα ελεγα πως τα pro ειναι απλα πιο βαρια : ) Μα ναι, σε γενικες γραμμες αυτη ειναι η μονη διαφορα. Θα γραψω αλλο post σε λιγο (αφου θαψω λιγο τη Sony), αλλα πιστευω πως το κυριο differentiation με τα pro θα ειναι πως τα δευτερα θα κανουν τη μεταβαση σε merom πολυ πριν τα απλα. Αυτο που δε ξερω ειναι αν αυτο θα βγαζει νοημα — δηλαδη παιζει μολις βγει το Core 2 να εχει πανω κατω την ιδια τιμη με το Core 1, οποτε να μη λεει να τα κανουν differentiate ετσι. Τεσπα, θα δουμε.\n16 May, 2006 στις 7:20 pm\nΠρόβλημα μόνο για όσους θέλουν να παίζουν παιχνίδια.\nΔυστυχώς δεν είναι τόσο μικρής σημασίας αυτή η έλλειψη. Είναι πρόβλημα για πολύ κόσμο συμπεριλαμβανομένων αυτών που θέλουν να χρησιμοποιήσουν εφαρμογές που κάνουν χρήση/βασισμένες σε CoreImage/Quartz, ή που στο μέλλον θα χρησιμοποιούν Quartz2D Extreme και τα συναφή: Final Cut Pro, Aperture είναι δυο — ίσως όχι τόσο πετυχημένα — παραδείγματα.\nΕίναι κρίμα γιατί ενώ επιδεικνύει πολλά χαρακτηριστικά που θα του επέτρεπαν κουτσά-στραβά την είσοδο στην — προσοδοφόρα αγορά — των high-end ultra-portables, το GMA950 και η φθηνή κατασκευή, καταδικάζουν την όποια τέτοια σύγκριση. Και φυσικά οι μεγάλες ομοιότητες του με το μεγάλο του αδελφό δεν επιτρέπουν στην Apple τη παρουσίαση ενός μικρού Macbook Pro, εκτός αν πάει στις 11″ και βγάλει κάτι ιδιαίτερα ακριβό και συνάμα ελκυστικό. 😉\nΕίναι γεγονός παντως πως ποτέ άλλοτε δεν ήταν οι δύο σειρές τόσο κοντά. Καταραμένο 950!\n17 May, 2006 στις 3:10 pm


Αποκτήστε το OnePlus 8 Pro 8GB+128GB με το κουπόνι: BG428P8 στα 538€ από το Banggood – με EU Priority Line χωρίς τελωνείο. Το Shipping Insurance είναι προαιρετικό.\nΑποκτήστε το OnePlus 8 Pro 12GB+256GB με το κουπόνι: BG428P12 στα 597€ από το Banggood – με EU Priority Line χωρίς τελωνείο. Το Shipping Insurance είναι προαιρετικό.\nNext post Smartphones: Ποια χαρακτηριστικά προτίμησαν οι χρήστες το Q1 2021\nPrevious post Redmi 9T: το νέο Redmi με 4GB+64GB στα 117€ - για λίγο!!!


skepseis: ΤΟ ΕΦΤΙΑΞΑ ΤΟ ΡΗΜΑΔΙ.\nΤο έφτιαξα το ρημάδι.\nΕίχα τόσον καιρό που δεν έβαζε τις αναρτήσεις μου στο μπλογκρολ. Αλλά τώρα εντάξει. Το πόσο το χάρηκα δε λέγεται. Και τώρα θα σας ταράξω στις αναρτήσεις. Έχω και ένα σεντόνι έτοιμο για το λογοτεχνικό σάββατο!\nΑναρτήθηκε από ria στις 21:36\nΕτικέτες νεύρα, περίεργα\nΑθηνά... 14 Σεπτεμβρίου 2012 - 9:41 μ.μ.\nΑμ δε που το έφτιαξες!!! Χοχοχοχοχο!\nria 14 Σεπτεμβρίου 2012 - 9:43 μ.μ.\nθα το φτιάξω ρε, θα το φτιάξω. ελπίζω δηλαδή!!!\nΑθηνά... 14 Σεπτεμβρίου 2012 - 9:44 μ.μ.\nΜμμμμμμμμμμμμ, για να δούμε!\nria 14 Σεπτεμβρίου 2012 - 9:46 μ.μ.\nτο έφτιαξα το έφτιαξα το έφτιαξα!!!!!!!!!!!!!!!!!!!!!!!!!!!!!!!!!\nΑθηνά... 14 Σεπτεμβρίου 2012 - 9:51 μ.μ.\nΕύγε Ρία! Καιρός ήτανε!\nria 15 Σεπτεμβρίου 2012 - 11:36 π.μ.\nαχ ναι. καιρός ήταν. είχα βαρεθεί να βλέπω μια ανάρτηση πριν ένα μήνα σχεδόν...\nbilsot 14 Σεπτεμβρίου 2012 - 9:51 μ.μ.\nΜε γειά !!! Άντε και καλές αναρτήσεις !!!!\nαχ ευχαριστώ πολύ!\nτώρα ήδη προγραμμάτισα μια και βλέπουμε...\nNasia 14 Σεπτεμβρίου 2012 - 10:03 μ.μ.\nria 15 Σεπτεμβρίου 2012 - 11:37 π.μ.\nκαι μόλις βάλω ένα ακόμα λογοτεχνικό σάββατο, θα στο αφιερώσω! ξε΄ρω πως σου αρέσει να τα διαβάζεις!\nEvie 14 Σεπτεμβρίου 2012 - 10:09 μ.μ.\nΚαλώς όρισες! Και τώρα περιμένουμε. Καλό Σαββατοκύριακο!\nria 15 Σεπτεμβρίου 2012 - 11:38 π.μ.\nευχαριστώ εύη μου.\nδε θα χρειαστει πολύ. έχω ήδη προγραμματίσει πράγματα!\nΦΥΡΔΗΝ-ΜΙΓΔΗΝ 14 Σεπτεμβρίου 2012 - 10:29 μ.μ.\n΄Ασε, γιατί πολύ φοβάμαι πως βαλθήκανε να κάνουν τον πλανήτη Ναγκασάκι\nria 15 Σεπτεμβρίου 2012 - 11:39 π.μ.\nκαλώς σε βρίσκω πάλι γλαρένια!\nήδη τον έχουν κάνει ναγκασάκι...\nασχημη εξέλιξη για το γαλάζιο πλανήτη μας!\nmahler76 14 Σεπτεμβρίου 2012 - 11:13 μ.μ.\nνομίζω το έφτιαξες :)\nκαιρός ήταν μαλεράκο μας!\nευχαριστώ. θα το χαρώ σα να είναι η αρχή!\nΑνώνυμος 14 Σεπτεμβρίου 2012 - 11:57 μ.μ.\nΣκάλωσα με τη φωτογραφία..Κοίτα να δεις,που μερικές φορές οι καταστάσεις μοιάζουν αρρωστημένα ίδιες..καλησπέρα! :-)\nria 15 Σεπτεμβρίου 2012 - 11:40 π.μ.\nμα και εμένα αυτό με εντυπωσίασε!\nthinks 15 Σεπτεμβρίου 2012 - 12:45 π.μ.\nΆντε μπράβο! συνέχισε ακάθεκτη!\nΣήμερα θα συνισφέρω ένα μάθημα γεωγραφίας στον αρτίστα που έφτιαξε την είκόνα για το Ναγκασάκι: Ο σεισμός και το τσουνάμι έγιναν στα βορειοανατολικά της Ιαπωνίας. Το Ναγκασάκι βρίσκετςι στα Νοτιοδυτικά της Ιαπωνίας. Στοιχιματίζω ότι κάτι δεν πάει καλά με την δεύτερη φωτογραφία και το όλο σκεπτικό :-)\nπολύ πιθανόν, αλλά αυτό δε με πολυαπασχολεί. το βρήκα έξυπνο και χαριτωμένο. οι φωτογραφίες ποτέ δεν είναι αληθινές. ο καθένας βλέπει αυτό που θέλει να δει...\nΑμερικλάνος 15 Σεπτεμβρίου 2012 - 2:40 π.μ.\nTo λογοτεχνικό Σάββατο τι είναι??\nElenaG 15 Σεπτεμβρίου 2012 - 10:08 π.μ.\nμα καλά που ζεις μάνα μου εσύ...A! στην Αμερική...ξέχασα!!!!ΧΑ!\nria 15 Σεπτεμβρίου 2012 - 11:41 π.μ.\nωραίος είσαι φαρμακοτριφτάκο. χαμπάρι δεν έχεις πάρει!\nέλενά μου, καλά του λες!!!\nmarimar 15 Σεπτεμβρίου 2012 - 5:17 π.μ.\nΤα Σάββατα θα είναι τώρα πιο όμορφα δεν θα τραγουδάμε\nΥ.Γ. 1. Κυκλοφορούν τόσες "φτιαγμένες" φωτογραφίες στο ίντερνετ, δεν ξέρεις πια τι είναι αληθινό τι όχι.\n2. Θα σε καλέσω, ξεχάστηκα\nria 15 Σεπτεμβρίου 2012 - 11:42 π.μ.\nσιγά καλέ που μόνο εγώ σας κρατούσα συντροφιά. τόσο ψωνάρα δεν είμαι. είμαι αλλά όχι τόσο πολύ!\nακόμα περιμένω τηλεφωνο!!!\nmaria 15 Σεπτεμβρίου 2012 - 8:45 π.μ.\nΜπράβο Ρία μου, σιδερένιος ο ασθενής. Περιμένουμε!!!!!!!!\nευχαριστώ μαρία. μια φίλη με βοήθησε.\nαπό δευτέρα επανέρχομαι δριμύτερη!\nElenaG 15 Σεπτεμβρίου 2012 - 10:09 π.μ.\nέφτιαξε το δικό σου χάλασε το δικό μου &^%$#@#$%\nria 15 Σεπτεμβρίου 2012 - 11:43 π.μ.\nμήπως τελικά φταίει ο παροχέας; μήπως φταίει ο ανάδρομος ερμής; τι να πω; ένα μήνα περίμενα να βρω λύση!\nμήπως πείραξες και συ τίποτα όπως εγώ;\nευχαριστώ για το βιβλίο!\nΕΚΦΡΑΣΟΥ 15 Σεπτεμβρίου 2012 - 10:10 π.μ.\nκαλως ηρθες ξανα λοιπον! χιχιχι\nria 15 Σεπτεμβρίου 2012 - 11:44 π.μ.\nchristina 15 Σεπτεμβρίου 2012 - 11:55 π.μ.\nria 23 Σεπτεμβρίου 2012 - 9:13 μ.μ.\nέ μα... είχα στενοχωρεθεί πολύ!\nBLUEPRINTS 15 Σεπτεμβρίου 2012 - 11:58 π.μ.\nάντε καλώς μας επέστρεψες και... ωχ (πλάκα κάνω για το σεντόνι αυτό), φιλί επιστροφής\nria 23 Σεπτεμβρίου 2012 - 9:14 μ.μ.\nαφού βρε, δε θα το διαβάσεις! μόλις το βλέπετε μεγάλο, την κάνετε!\nΓιαγιά Αντιγόνη 15 Σεπτεμβρίου 2012 - 12:25 μ.μ.\nΜη μου πεις πως το έφτιαξες μόνη σου!!!!\nΑν ΝΑΙ σου βγάζω το καπέλο!!!\nΘέλουμε Λογοτεχνικά Σάββατα!!!!!!\nria 23 Σεπτεμβρίου 2012 - 9:16 μ.μ.\nκαι όμως μόνη μου το έφτιαξα. ίσως τυχαία, αλλά το έφτιαξα. μιλούσα με μια φίλη, βλέπαμε τι έχει το δικό της διαφορετικό από το δικό μου και το έφτιαξα έτσι. τώρα ήταν αυτο, ήταν κάτι άλλο, κανείς δεν ξέρει.\nέτοιμο έχω το η τιμιότητα ειναι ένας ψυχρός εκτελεστής...\nHfaistiwnas 15 Σεπτεμβρίου 2012 - 1:55 μ.μ.\nΕπιτέλους βρε Ρία!!! :)\nSpIrToKoYto 15 Σεπτεμβρίου 2012 - 8:39 μ.μ.\nαν δεν μιλούσαμε στο τηλέφωνο θα νόμιζα οτι σε απήγαγε κανένας Σαουδάραβας...\nria 23 Σεπτεμβρίου 2012 - 9:17 μ.μ.\nένα πόιντ το έχεις!\nναι εδώ ήμουν αλλά είχα και εγώ τα ζόρια μου!\nΦΟΥΛΗ 16 Σεπτεμβρίου 2012 - 10:48 π.μ.\nκαιρός δε λες τίποτα φιλενάδα!\nἍ λ ς 16 Σεπτεμβρίου 2012 - 6:27 μ.μ.\nκαι το δικό μου κάτι παθαινει :/\nαντε καλορίζικο!! :D\nria 23 Σεπτεμβρίου 2012 - 9:18 μ.μ.\nφταίει το φθινόπωρο. και το δικό μου κάνει νερά. ίσως προετοιμάζεται για τις βροχές!\ntremens 16 Σεπτεμβρίου 2012 - 9:46 μ.μ.\nria 23 Σεπτεμβρίου 2012 - 9:19 μ.μ.


Maria Skarlatou: Κύκλος βιωματικών σεμιναρίων 'Πολίτες Εν Γνώσει'\nΚύκλος βιωματικών σεμιναρίων 'Πολίτες Εν Γνώσει'\nΘΕΡΙΝΟ ΕΛΕΥΘΕΡΟ ΠΑΝΕΠΙΣΤΗΜΙΟ / ΚΥΚΛΟΣ ΒΙΩΜΑΤΙΚΩΝ ΣΕΜΙΝΑΡΙΩΝ\nby Πολίτες Εν Γνώσει (Σημειώσεις) on Τετάρτη, 8 Μαΐου 2013 στις 9:03 μ.μ.\n"ΒΕΛΤΙΩΝΟΝΤΑΣ ΤΗΝ ΕΠΙΚΟΙΝΩΝΙΑΣ ΜΑΣ ΜΕ ΤΟΥΣ ΑΛΛΟΥΣ"\nΚΥΚΛΟΣ ΒΙΩΜΑΤΙΚΩΝ ΣΕΜΙΝΑΡΙΩΝ ΑΠΟ 1η ΙΟΥΝΙΟΥ ΕΩΣ 21 ΙΟΥΛΙΟΥ ΣΤΙΣ ΠΟΛΕΙΣ :\nΑΛΜΥΡΟΣ - ΒΟΛΟΣ - ΕΔΕΣΣΑ - ΛΑΜΙΑ - ΛΑΡΙΣΑ - ΕΔΕΣΣΑ - ΚΑΡΔΙΤΣΑ - ΤΡΙΚΑΛΑ\nΣυχνά ενώ θέλουμε να επικοινωνήσουμε ουσιαστικά συναντάμε εμπόδια και δεν καταφέρνουμε το επιθυμητό αποτέλεσμα.\nΠως μπορούμε να αναπτύξουμε αποτελεσματικότερες δεξιότητες επικοινωνίας;\nΠως μπορούμε να διαβάσουμε τα λεκτικά και εξωλεκτικά μηνύματα στις αλληλεπιδράσεις μας, στις στενές αλλά και στις πιο τυπικές μας σχέσεις;\nΤι μπορούμε να διορθώσουμε, αλλάξουμε, αναπτύξουμε στο δικό μας κομμάτι επικοινωνίας;\nΚόστος 30€ (άνεργοι 20€)\nΘα τηρηθεί σειρά προτεραιότητας (έως 20 άτομα)\nΔηλώσεις συμμετοχής έως 22 Μαΐου 2013.\nΤηλέφωνα επικοινωνίας 6980218621 - 6983430065\nΕισηγήτρια : H Μαρία Σκαρλάτου σπούδασε Ψυχολογία στο Πανεπιστήμιο Κρήτης στο τμήμα Ψυχολογίας Ρεθύμνου. Είναι κάτοχος άδειας ασκήσεως επαγγέλματος και μέλος του Πανελλήνιου Ψυχολογικού Συλλόγου.\nΑναρτήθηκε από Maria Skarlatou στις 4:19 μ.μ.


Μαθημένοι τρόποι συνδιαλλαγής και σχετίζεσθε επαναδιαπραγματεύονται. Βαθύτεροι φόβοι λεκτικοποιούνται και εξανθρωπίζονται, κρυφές γωνιές φωτίζονται, επιθυμίες αναγνωρίζονται, επώδυνα βιώματα νοηματοδοτούνται, δυσκολίες αναγνωρίζονται, δοσμένοι ρόλοι γκρεμίζονται.\nΣε μια σχέση αποδοχής του προσώπου και εμπιστοσύνης στο δυναμικό του, στόχος ορίζεται η καλύτερη αυτογνωσία που πλέον θα εμπεριέχει την αυτοαποδοχή ως αυτονόητη και όχι ως απαραίτητη.\nΟ θεραπευόμενος διέρχεται από ένα δρόμο ο οποίος σταδιακά αλλάζει όψη. Τα δοσμένα από την οικογένεια σταματούν να έχουν τόση βαρύτητα και η ευθύνη για την προσωπική συνέχιση της πορείας κινητοποιεί την διεργασία διαφοροποίησης και το χτίσιμο του αυθεντικού εαυτού.\n"Όποια και αν είναι η κληρονομία μας, διαφορετικούς από τους άλλους μας κάνει ο τρόπος με τον οποίο ανταποκρινόμαστε σ’αυτήν και ο τρόπος με τον οποίο την χρησιμοποιούμε" Virginia Satir


Muguruza G. Sabalenka A. ζωντανά αποτελέσματα, livescore και live streaming - SofaScore\nMuguruza G. - Sabalenka A. Ζωντανά αποτελέσματα, livescore και live streaming\n11 Μαρ 2021, 3:00 μ.μ.\nΗμερομηνία έναρξης: 11 Μαρ 2021 3:00 μ.μ.\nMuguruza G. Sabalenka A. ζωντανά αποτελέσματα (και ζωντανή μετάδοση, live streaming βίντεο του αγώνα) ξεκινάνε την 11 Μαρ 2021 στις 3:00 μ.μ. ώρα UTC στο Dubai, UAE - WTA. Στο SofaScore ζωντανά αποτελέσματα μπορείτε να βρείτε όλα τα προηγούμενα αποτελέσματα μεταξύ του/της Muguruza G. και Sabalenka A.. Οι σύνδεσμοι του/τηςMuguruza G. εναντίον Sabalenka A. με τα Στιγμιότυπα βρίσκονται στην καρτέλα "Μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείτε να παρακολουθήσετε Muguruza G. εναντίον Sabalenka A. σε ζωντανή μετάδοση εάν μέλος της U-TV, της καλύτερης ιντερνετικής στοιχηματικής εταιρίας που έχει κάλυψη περισσότερες από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της U-TV μπορείς να παρακολουθήσεις τον Tennis αγώνα Muguruza G. Sabalenka A. στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της U-TV μπορούν να ιδωθούν στην κατηγορία Tennis ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως 'SofaScore'. Εγκαταστήστε την εφαρμογή του SofaScore και ακολουθείστε Muguruza G. Sabalenka A. live score στο κινητό σας τηλέφωνο!\n*Σημαντική σημείωση – Το SofaScore.com σε συνεργασία με την U-TV προσφέρει πάνω από 140,000 ζωντανές μεταδόσεις γεγονότων ετησίως. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως διαφέρουν σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην U-TV και βάλετε χρήματα στον λογαριασμό σας για να δείτε Muguruza G. Sabalenka A. ή οποιοδήποτε άλλο συγκεκριμένο γεγονός μέσω του ζωντανού stream της U-TV, συνιστάται να ελέγξετε με την U-TV, εάν μπορείτε να δείτε το stream αυτού του γεγονότος, στη τοποθεσία διαμονής σας.


Διαδραστικός Πίνακας στο Δημοτικό Παγώνδας Σάμου - Ευφυής Εκπαίδευση Παρασκευή, 08 Μάιος :18 - PDF\nDownload "Διαδραστικός Πίνακας στο Δημοτικό Παγώνδας Σάμου - Ευφυής Εκπαίδευση Παρασκευή, 08 Μάιος :18"\n1 Στο νομό Σάμου βρίσκεται το Σχολείο Παγώνδας, ένα 6-θέσιο δημόσιο σχολείο με μεγάλη παράδοση στην αξιοποίηση των τεχνολογιών στην εκπαίδευση. Το σχολείο διαθέτει, σήμερα, ένα καλά εξοπλισμένο εργαστήριο υπολογιστών, εκτυπωτές, σύνδεση στο διαδίκτυο και φορητό υπολογιστή. Φέτος, το σχολείο ενισχύθηκε με τον πρώτο διαδραστικό του πίνακα, ενώ θα συνεχίσει να εξοπλίζεται και με άλλους τις επόμενες χρόνιες, όπως μας ενημερώνει ο διευθυντής του, κος Γιάννης Αξιώτης. Το Δημοτικό της Παγώνδας απέκτησε τον πρώτο σχολικό υπολογιστή το 1992, ενώ την ίδια, περίπου, εποχή συμμετείχε στο δίκτυο «Τηλέμαχος» που αφορούσε στη δικτύωση εκπαιδευτικών πόρων. Την εποχή εκείνη, τα δίκτυα υπολογιστών μεγάλης κλίμακας ήταν περιορισμένα σε μερικά πανεπιστημιακά ιδρύματα. Αργότερα, το σχολείο συμμετείχε στο παγκόσμιο περιβαλλοντικό πρόγραμμα GLOBE ΑΛΕΞΑΝΔΡΟΣ, ένα πρότυπο πρόγραμμα συνεργασίας και ανταλλαγής πληροφορικών μεταξύ σχολικών και άλλων μονάδων μέσω των τεχνολογιών πληροφορικής και επικοινωνιών. Ο διευθυντής του σχολείου, κος Αξιώτης πιστεύει ότι οι διαδραστικοί πίνακες "κάνουν το δάσκαλο δημιουργό και συγχρόνως μετατρέπουν σε μικρούς δημιουργούς τους μαθητές που πολύ εύκολα μπορούν να κάνουν πράγματα που σε άλλη περίπτωση θα ήταν δύσκολα" Ακολουθεί η συνέντευξη που μας παραχώρησε ο κος Γιάννης Αξιώτης, διευθυντής του 1 / 5\n2 Δημοτικού Σχολείου Παγώνδας Σάμου. Ε.Ε.: Πόσο δύσκολο ήταν το έργο του εξοπλισμού του σχολείου; Υπήρξαν εμπόδια; Χρειάστηκε χρόνος; Γ.Α.: Ο εξοπλισμός του σχολείου μας δεν ήταν ένα εύκολο έργο. Είχαμε βοηθό στη προσπάθεια αυτή το Σύλλογο Γονέων και Κηδεμόνων που εξακολουθεί να μας στηρίζει στην όποια καινοτόμο προσπάθειά μας. Με το πρόγραμμα «Κοινωνία της Πληροφορίας» αποκτήσαμε το καινούργιο σχολικό μας εργαστήριο. Χρόνο με το χρόνο και με τη συμμετοχή μας σε διάφορα προγράμματα ΕΠΕΑΕΚ αποκτήσαμε αρκετά εποπτικά όργανα και είδη ηλεκτρονικού εξοπλισμού. Ε.Ε.: Πως μάθατε για τους διαδραστικούς πίνακες; Γ.Α.: Τους διαδραστικούς πίνακες τους μάθαμε μέσα από το διαδίκτυο, από μια μας επίσκεψη στην ιστοσελίδα του 8ου Δημοτικού Σχολείου Χίου. Σε επικοινωνία που είχαμε με το Δντη του Σχολείου μάθαμε περισσότερα, όπως επίσης και από τα σχετικά βίντεο που υπάρχουν στις σελίδες της εταιρείας smartedu.gr. Ε.Ε.: Πως πήρατε την απόφαση να τους αποκτήσετε; Γ.Α.: Η απόφαση να τους αποκτήσουμε ήταν άμεση αφού είμαστε βέβαιοι ότι θα βοηθήσει το έργο μας. Σε συνάντηση που είχαμε με τη Δημοτική επιτροπή παιδείας όπου προτείναμε τη συνολική επιχορήγηση των σχολείων του Δήμου μας για την απόκτηση διαδραστικών πινάκων δεν είδαμε αποτέλεσμα και αποφασίσαμε μόνοι μας να αποκτήσουμε τουλάχιστον έναν για αρχή. Η προοπτική μας είναι και οι 6 τάξεις του σχολείου μας να αποκτήσουν από έναν. Ε.Ε.: Πως χρηματοδοτήθηκε η αγορά των διαδραστικών πινάκων; Γ.Α.: Η αγορά του διαδραστικού πίνακα έγινε με χρήματα της σχολικής μας επιτροπής. Φροντίζουμε να κάνουμε σωστή διαχείριση των λειτουργικών μας δαπανών έτσι ώστε να περισσεύουν χρήματα και για τέτοιες αγορές. Ε.Ε.: Πιστεύετε ότι μπορεί κάθε δημόσιο δημοτικό σχολείο να αποκτήσει διαδραστικούς πίνακες, χωρίς βοήθεια από εξωτερικούς παράγοντες; Γ.Α.: Νομίζουμε ότι κάθε δημόσιο σχολείο πρέπει να αποκτήσει τέτοιους διαδραστικούς πίνακες που και το σχολείο αναβαθμίζουν αλλά φέρνει και τα παιδιά σε επαφή με τις νέες τεχνολογίες που έτσι κι αλλιώς σήμερα ή πας μαζί τους ή μένεις απ έξω οριστικά. Το ΥΠΕΠΘ θα πρέπει να κινηθεί προς αυτή τη κατεύθυνση γιατί στην αντίθετη περίπτωση θα 2 / 5\n3 μπουν οι εξωτερικοί παράγοντες που σίγουρα θα μετατρέψουν τα σχολεία σε σχολεία πολλών ταχυτήτων. Ε.Ε.: Έχετε τοποθετήσει τον πίνακα σε αίθουσες διδασκαλίας ή σε κοινόχρηστο χώρο; Γ.Α.: Ο πίνακας που προμηθευτήκαμε έχει τοποθετηθεί σε αίθουσα διδασκαλίας γιατί εκεί ήταν πιο εύκολη η τοποθέτησή του και υπήρχαν οι απαραίτητες κουρτίνες για συσκότιση. "Eάν ο δάσκαλος πραγματικά θέλει, μπορεί εύκολα να χρησιμοποιήσει τον πίνακα, χωρίς να έχει στενή επαφή με τις νέες τεχνολογίες" Ε.Ε.: Ποιες είναι οι πρώτες σας εντυπώσεις από τη χρήση τους; Γ.Α.: Οι εντυπώσεις μας από τη πρώτη στιγμή ήταν φανταστικές. Οι δυνατότητές τους κάνουν το δάσκαλο δημιουργό και συγχρόνως μετατρέπουν σε μικρούς δημιουργούς τους μαθητές που πολύ εύκολα μπορούν να κάνουν πράγματα που σε άλλη περίπτωση θα ήταν δύσκολα. Ε.Ε.: Ποιο από τα χαρακτηριστικά του πίνακα θεωρείται ως το πλέον αξιοσημείωτο; Γ.Α.: Το γεγονός ότι ο μαθητής μπορεί να εστιάζει τη προσοχή του σ αυτόν αφού είναι φωτεινός κι ακόμη περισσότερο σε ειδικά σημεία που επισημαίνει ό δάσκαλος, αφού αυτά φωτίζονται και ο υπόλοιπος πίνακας σκοτεινιάζει. Η μαγική πένα πάλι κάνει το δάσκαλο και το μαθητή να ικανοποιείται από το αποτέλεσμα. Ακόμη και η μετακίνηση των αντικειμένων με το χέρι εντυπωσιάζει. 3 / 5\n4 Ε.Ε.: Πως αντιμετωπίζουν οι υπόλοιποι δάσκαλοι τους διαδραστικούς πίνακες; Τους χρησιμοποιούν; Υπάρχουν προβλήματα προσαρμογής ή εξοικείωσης; Γ.Α.: Οι δάσκαλοι του σχολείου μας αντιμετωπίζουν θετικά τους διαδραστικούς πίνακες αν και τον προμηθευτήκαμε προς το τέλος της χρονιάς. Δεν υπάρχουν προβλήματα εξοικείωσης σε όσους έχουν λίγες γνώσεις Η/Υ. Βέβαια χρειάζεται και η σχετική προετοιμασία για να γίνει το μάθημα άνετο και ικανοποιητικό για τους μαθητές. Ε.Ε.: Ο εκπαιδευτικός που έχει στη διάθεσή του ένα διαδραστικό πίνακα SMART Board χρειάζεται εκπαίδευση για να τον αξιοποιήσει σωστά; Γ.Α.: Για να αξιοποιηθεί σωστά ο διαδραστικός πίνακας δεν απαιτείται ιδιαίτερη εκπαίδευση, αρκεί ο δάσκαλος να χρησιμοποιήσει το υλικό του σωστά και με φαντασία. Ε.Ε.: Προβλέπετε ότι στο μέλλον θα υπάρξουν προβλήματα στη χρήση των διαδραστικών πινάκων ή περιμένετε ότι η διαδικασία ενσωμάτωσής τους στη σχολική ζωή θα κυλήσει ομαλά; Γ.Α.: Δε νομίζουμε ότι στη διαδικασία ενσωμάτωσης τους θα υπάρξουν προβλήματα αφού αποδεικνύεται στη πράξη ότι οι νέες τεχνολογίες και ο Η/Υ δεν καταργούν το δάσκαλο αλλά αντίθετα τον μετατρέπουν σε δημιουργό και εμψυχωτή των μαθητών. "Για να αξιοποιηθεί σωστά ο διαδραστικός πίνακας δεν απαιτείται ιδιαίτερη εκπαίδευση, αρκεί ο δάσκαλος να χρησιμοποιήσει το υλικό του σωστά και με φαντασία" 4 / 5\n5 Ε.Ε.: Τα παιδιά πως αντιμετώπισαν αυτό το νέο εργαλείο; Ποιες ήταν οι αντιδράσεις τους; Γ.Α.: Τα παιδιά αντιμετώπισαν με συμπάθεια το νέο εργαλείο που μπήκε στη τάξη τους και δεν είδα στα μάτια τους εκείνο το δέος που είχαν πριν πολλά χρόνια όταν για πρώτη φορά έβαλαν τα χεράκια τους στο πληκτρολόγιο του Η/Υ. Ήθελαν να γράψουν πάνω σ αυτόν, να εισάγουν και να μετακινήσουν αντικείμενα αφού ήταν ότι το όποιο λάθος τους δεν θα δημιουργήσει κανένα πρόβλημα. Ε.Ε.: Χρησιμοποιείτε εσείς ή και οι υπόλοιποι συνάδελφοί σας εκπαιδευτικό υλικό σε ψηφιακή μορφή; Το κατασκευάζετε μόνοι σας; Το προμηθεύεστε από κάπου; Γ.Α.: Το εκπαιδευτικό υλικό που χρησιμοποιούμε είναι σε ψηφιακή μορφή και το προμηθευόμαστε από διάφορες εκπαιδευτικές ιστοσελίδες, όπως τις ιστοσελίδες του ΥΠΕΠΘ, ή είναι υλικό που κατασκευάζουμε και ανταλλάσουμε με άλλους συναδέλφους. Έχουμε τη γνώμη ότι το Παιδαγωγικό Ινστιτούτο θα πρέπει να κινηθεί προς την κατεύθυνση δημιουργίας κατάλληλου υλικού για διαδραστικούς πίνακες. Ε.Ε.: Αν χρησιμοποιείτε εκπαιδευτικό υλικό σε ψηφιακή μορφή, είναι καλύτερη η αξιοποίηση του με τους διαδραστικούς πίνακες SMART Board; Γ.Α.: Το εκπαιδευτικό υλικό εάν αξιοποιηθεί με τη βοήθεια του διαδραστικού πίνακα σίγουρα θα έχει καλύτερα αποτελέσματα αφού όλοι οι μαθητές πολύ εύκολα μπορούν να το χρησιμοποιήσουν. Ε.Ε.: Αν ένας δάσκαλος δεν έχει τόσο στενή επαφή με την τεχνολογία, πιστεύετε ότι θα μπορεί να χρησιμοποιήσει τον πίνακα σχετικά εύκολα; Γ.Α.: Ναι, εάν ο δάσκαλος πραγματικά θέλει, μπορεί εύκολα να χρησιμοποιήσει τον πίνακα, χωρίς να έχει στενή επαφή με τις νέες τεχνολογίες. Εάν ασχοληθεί με τον πίνακα τότε οι νέες τεχνολογίες σιγά - σιγά θα τον απορροφήσουν, γιατί χωρίς αυτές ο δάσκαλος δεν μπορεί να οδηγήσει τη νέα γενιά που γεννιέται μέσα σ αυτές. (Νέες Τεχνολογίες) 5 / 5


HELLENIC ACTION FOR HUMAN RIGHTS: Οι άδειες είναι μεγάλη πληγή\n«Υπάρχουν πολλοί κρατούμενοι που έχουν τέσσερις και πέντε άδειες σε εκκρεμότητα. Οι συνθήκες εργασίας μας είναι πολύ κοντά με τις συνθήκες κράτησής τους».\nΥπάρχουν σωφρονιστικοί υπάλληλοι που ως λύση για την κατάντια των φυλακών δεν διστάζουν να πουν «άσ' τες να καούν για να πλυθούν». Και υπάρχουν κρατούμενοι που με τα σαπισμένα κάγκελα των κελιών φτιάχνουν μαχαίρια. Υπ' αυτές τις συνθήκες διανύουμε τη δεύτερη εβδομάδα κινητοποιήσεων στις φυλακές.\nΕίναι ίσως η πρώτη φορά που ακόμη και υπάλληλοι των φυλακών -έστω και σιωπηλά- βρίσκονται στο πλευρό των κρατουμένων για σειρά αιτημάτων που εκτιμούν πως είναι δίκαια. Διότι είτε είσαι υπάλληλος είτε κρατούμενος δεν σημαίνει ότι πρέπει να ζεις και να δουλεύεις στη βρομιά, στο κρύο, στην εξαθλίωση, στην απαξίωση και να κινδυνεύει ανά πάσα στιγμή η ζωή σου.\nΕνόψει της ερχόμενης Τρίτης που έχει οριστεί από την Πρωτοβουλία Κρατουμένων ως ημέρα δράσης οπότε και θα πραγματοποιηθούν πορείες έξω απ' όλες τις φυλακές, μέλη της Πρωτοβουλίας έδωσαν στη δημοσιότητα στοιχεία για τις κινητοποιήσεις στα 26 από τα 33 σωφρονιστικά καταστήματα. Σύμφωνα με αυτά, από τους 12.600 κρατούμενους 8.000 απέχουν από το συσσίτιο και 1.000 κάνουν απεργία πείνας.\nΤην ίδια ώρα το υπουργείο Δικαιοσύνης αναφέρει συμμετοχή κρατουμένων μόνον στις 15 από τις 33 φυλακές. Ο υπουργός Χ. Καστανίδης υποβαθμίζει τις διαμαρτυρίες θεωρώντας πως είναι υποκινούμενες, παρά το ότι έχει δηλώσει στο παρελθόν πως αν ανέβουν οι κρατούμενοι στις ταράτσες, θα είναι μαζί τους. Ανήκει και ο ίδιος στους «υποκινητές» ή γνωρίζει κατά βάθος πως οι φυλακές θέλουν «πλύσιμο» και τα σαπισμένα κάγκελα αντικατάσταση;\n«Θέλω να κλάψω, έτσι νιώθω. Οπως κλαίνε τα παιδιά στο τελευταίο θρανίο. Γιατί δεν είμαι ποιητής, ούτε άντρας, ούτε φύλλο, μα σφυγμός πληγωμένος που τα πράγματα σκαλίζει από την άλλη τους μεριά». Φεδερίκο Γκαρθία Λόρκα.\nΑναρτήθηκε από Ηλέκτρα - Λήδα Κούτρα στις 11:58 μ.μ.


Βαριατρική χειρουργική - Μπορεί να αντιστρέψει και την... - Healthmag\nΗ βαριατρική χειρουργική, όχι μόνο βοηθά στην απώλεια βάρους, προλαμβάνει και θεραπεύει νόσους, που σχετίζονται με την παχυσαρκία, αλλά αντιστρέφει και τηn πρόωρη γήρανση που οφείλεται σ’ αυτή, σύμφωνα με τα ευρήματα μιας νέας έρευνας.\nΗ νέα έρευνα παρουσιάστηκε στο φετινό συνέδριο Frontiers in CardioVascular Biology (FCVB), το οποίο πραγματοποιήθηκε στη Φλωρεντία από την Ευρωπαϊκή Καρδιολογική Εταιρεία.\n«Η παχυσαρκία επιταχύνει τη διαδικασία της γήρανσης περισσότερο ακόμη κι από το κάπνισμα, αυξάνει τις ελεύθερες ρίζες στα λιποκύτταρα, οδηγώντας σε βράχυνση των τελομερών - που αποτελεί δείκτη της γήρανσης, ένα είδος εσωτερικού ρολογιού των κυττάρων. Κάθε φορά που ένα κύτταρο διαιρείται, τα τελομερή χάνουν ένα μικρό κομμάτι του DNA, με αποτέλεσμα, όταν γίνονται πολύ μικρά, να μην μπορούν, πλέον, να διαιρεθούν και, τελικά, να πεθαίνουν. Η διαδικασία προκαλείται από το οξειδωτικό στρες, για την πρόκληση του οποίου ευθύνεται τόσο η παχυσαρκία και το κάπνισμα, όσο και η κακή διατροφή και η έλλειψη άσκησης.\nΉταν γνωστό, λοιπόν, από παλαιότερες έρευνες ότι οι παχύσαρκοι άνθρωποι είχαν μικρότερα τελομερή από τα άτομα με υγιές βάρος, γεγονός που προκαλεί πρόωρη γήρανση ζωτικών οργάνων του σώματος, όπως ο εγκέφαλος και η καρδιά έως κατά 8,8 χρόνια» σημειώνει ο γενικός χειρουργός, ειδικός σε θέματα παχυσαρκίας Δρ. Γιώργος Σπηλιόπουλος.\nΕκτός από τα βραχύτερα τελομερή υπάρχουν και άλλες ενδείξεις της πρόωρης γήρανσης, όπως, για παράδειγμα, τα υψηλότερα επίπεδα φλεγμονής και η αύξηση του όγκου των φλεγμονωδών κυτοκινών, που είναι κυτταρικοί "αγγελιοφόροι", οι οποίοι, συχνά, επιδεινώνουν τη νόσο.\nΗ πρόσφατη έρευνα, που διεξήχθη από το Πανεπιστήμιο της Βιέννης, αποσκοπούσε στη διερεύνηση της πιθανότητας η βαριατρική χειρουργική επέμβαση να μπορεί να αντιστρέψει την πρόωρη γήρανση, που σχετίζεται με την παχυσαρκία. Τα ευρήματα είναι πολύ ενθαρρυντικά, καθώς έδειξαν ότι, δύο χρόνια μετά από τη χειρουργική επέμβαση απώλειας βάρους, υπήρξε σημαντική μείωση της φλεγμονής και επιμήκυνση των τελομερών.\nΟι 76 συμμετέχοντες σ’ αυτή είχαν κάνει προσπάθειες να χάσουν το πλεονάζον βάρος τους στο παρελθόν, αλλάζοντας καθημερινές συνήθειές τους και ακολουθώντας διατροφικά προγράμματα και προγράμματα εκγύμνασης και ενδυνάμωσης του σώματος, χωρίς, ωστόσο,, επιτυχία. Οπότε παραπέμφθηκαν σε βαριατρική επέμβαση προκειμένου αδυνατίσουν και να επωφεληθούν των πλεονεκτημάτων που προσφέρει η μέθοδος αυτή στη γενική υγεία. Είχαν μέσο Δείκτη Μάζας Σώματος (ΔΜΣ) 44,5 κιλά ανά τετραγωνικό μέτρο και η μέση ηλικία τους ήταν τα 40 έτη.\nΤα αποτελέσματα έδειξαν, επίσης, ότι δύο χρόνια μετά την επέμβαση τα τελομερή ήταν κατά 80% μακρύτερα απ’ ό,τι ήταν πριν από αυτήν.\nΟ Dr. Philipp Hohensinner ανέφερε ότι οι παχύσαρκοι άνθρωποι έχουν αυξημένα επίπεδα φλεγμονής, υψηλότερα επίπεδα φλεγμονωδών κυτοκινών στο λιπώδη ιστό τους και γερνούν πρόωρα. Απ’ ό,τι, όμως, αποδείχθηκε, η βαριατρική χειρουργική - που μπορεί να μειώσει το σωματικό βάρος κατά 30-40% ακόμα και μόλις έναν χρόνο μετά την υποβολή του ασθενούς σε αυτήν - δύναται να προσφέρει ανανέωση των κυττάρων και να αντιστρέψει τελικά τις αρνητικές επιπτώσεις της παχυσαρκίας που σχετίζονται με τη γήρανσή τους. Όπως σημείωσε, δύο χρόνια μετά την επέμβαση τα τελομερή «φάνηκαν νεότερα από τα κύτταρα που μετρήθηκαν πριν από την επέμβαση».\nΗ μείωση της οξείδωσης των κυττάρων κίνησε, επίσης, το ενδιαφέρον των ερευνητών, καθώς, μετά από αξιολόγησή τους, διαπίστωσαν ότι δύο χρόνια μετά την επέμβαση η οξειδωτική βλάβη στα τελομερή είχε υποτριπλασιαστεί. Κατέληξαν στο συμπέρασμα ότι τα κύτταρα γίνονται νεώτερα εξαιτίας της μικρότερης μείωσης του μήκους των τελομερών από την οξείδωση. «Τα κύτταρα φαίνεται να έχουν λιγότερο στρες και αναγκάζονταν λιγότερο να πολλαπλασιάζονται» διευκρίνισε ο Dr. Philipp Hohensinner.\n«Τα νεώτερα αυτά δεδομένα είναι εξαιρετικά σημαντικά, γιατί φάνηκε ότι υπάρχει τρόπος να αναστραφεί η ζημιά που προκαλεί η παχυσαρκία στα κύτταρα. Με τη βαριατρική χειρουργική τα κύτταρα "θεραπεύουν" τον εαυτό τους, καθυστερώντας τη φυσιολογική γήρανση των οργάνων» σχολίασε ο Δρ. Σπηλιόπουλος.


Δίωρη στάση εργασίας από τους εργαζομένους του ΠΑΓΝΗ - Flashnews.gr\nΟι εργαζόμενοι του νοσοκομείου θα πραγματοποιήσουν δίωρη στάση εργασίας (10.00 - 12.00) την Τετάρτη 23 Ιουνίου.\nOXI στις ΣΔΙΤ, στις καταργήσεις νοσοκομείων και τη λειτουργία τους με ιδιωτικοοικονομικά κριτήρια\n► προσλήψεις μόνιμου προσωπικού με επείγουσες διαδικασίες. Μονιμοποίηση των συμβασιούχων (επικουρικοί, ΣΟΧ, μέσω ΟΑΕΔ, ειδικευόμενοι νοσηλευτές)\n► ουσιαστικές αυξήσεις στους μισθούς μας. Επαναφορά 13ου και 14ου μισθού με άμεση καταβολή του επιδόματος αδείας\n► επέκταση του ανθυγιεινού επιδόματος και ένταξη στα Βαρέα Ανθυγιεινά Επαγγέλματα\n► πλήρης και επαρκή κρατική χρηματοδότηση των δημόσιων μονάδων υγείας και πρόνοιας\nΑΝΤΙΔΡΟΥΜΕ γιατί δεν ανεχόμαστε να συνεχιστεί η απαράδεκτη κατάσταση στις δημόσιες μονάδες υγείας και πρόνοιας. ΔΙΕΚΔΙΚΟΥΜΕ αυτά που ΔΙΚΑΙΟΥΜΑΣΤΕ για να μπορούμε να ανταπεξέλθουμε στις απαιτήσεις της δουλειάς μας, μέσα σε επικίνδυνες και ανθυγιεινές συνθήκες, με αλλεπάλληλες βάρδιες και εφημερίες και δεκάδες χρωστούμενο ρεπό και μέρες κανονικής άδειας.\nΕίναι χαρακτηριστικό ότι ακόμη και η έναρξη χορήγησης κανονικών αδειών δεν συνοδεύεται ούτε από την εξασφάλιση επαρκούς καλοκαιρινής άδειας σε όλους τους εργαζόμενους ούτε από την καταβολή επιδόματος αδείας. Οι κενές μόνιμες θέσεις στο νοσοκομείο υπερβαίνουν τις 500.\n«Αναγνώριση της προσφοράς» για τους συμβασιούχους συνάδελφους σε καθαριότητα και σίτιση είναι η απόλυσή τους και ο σχεδιασμός για επαναφορά εργολαβικών εταιρειών. Ήδη ο ιματισμός δόθηκε σε ιδιώτες όπως και η φύλαξη. Αντιμέτωποι με τον κίνδυνο άμεσης απόλυσης βρίσκονται χιλιάδες επικουρικοί συνάδελφοι. Στις 31 Οκτωβρίου λήγουν οι συμβάσεις 65 επικουρικών νοσηλευτών, γιατρών, διοικητικών, μεταφορέων, βοηθών θαλάμου, στις 31 Δεκεμβρίου λήγουν οι συμβάσεις 187 εργαζομένων στην καθαριότητα και σίτιση, το Φλεβάρη του 2022 λήγουν οι συμβάσεις 30 εργαζομένων μέσω ΟΑΕΔ.\nΠρόκειται για εργαζόμενους που έχουν αποκτήσει πολύτιμη εμπειρία και τυχόν απόλυση τους –εκτός από πρόβλημα επιβίωσης στους ίδιους και τις οικογένειές τους– θα προκαλέσει σοβαρή δυσλειτουργία και στις μονάδων υγείας, ιδιαίτερα στις σημερινές κρίσιμες συνθήκες. Αντιμετωπίζουν τον εμπαιγμό των κυβερνήσεων, που «αναγνωρίζουν το ρόλο τους» αλλά αρνούνται πεισματικά το δίκαιο αίτημά μας για μονιμοποίησή τους.\nΤρίτη, 22 Ιουνίου 2021, 15:48


ΦΕΣΤΙΒΑΛ / ΒΡΑΒΕΙΑ 13 MAR 2019 / Πόλυ Λυκούργου\nΣυναντήσαμε έναν από τους σπουδαιότερους διευθυντές φωτογραφίας της γενιάς μας. Τον άνθρωπο που καθόρισε τον τόνο του σινεμά του νέου μιλένιουμ. Τον συνεργάτη των Ντέιβιντ Φίντσερ, Μίκαελ Χάνεκε, Νίκολας Ρεφν. Τον φωτογράφο που αγαπά το σκοτάδι πιο πολύ από το φως.\nΗ σχιζοφρένεια των υπερεαλιστικών φιγούρων του «Ντελικατέσεν». Το ζεστό πρόσωπο της Εμανουέλ Ριβά στις παλάμες του Ζαν-Λουί Τρεντινιάν στο «Amour». Ο αυθεντικός ρομαντισμός του «Μεσάνυχτα στο Παρίσι» του Γούντι Αλεν. Η κλασική, αγυάλιστη ατμόσφαιρα εποχής των κάδρων του «Immigrant» του Τζέιμς Γκρέϊ. Ο υπερφωτισμένος τρόμος της «Παραλίας» του Ντάνι Μπόιλ. Η μούχλα των τοίχων, τα μπλιτσαρισμένα πατώματα, κάθε πλάνο (εσωτερίκό ή εξωτερικό) στο «Se7en» του Ντέιβιντ Φίντσερ. Τι τα συνδέει;\nΕνας σπουδαίος διευθυντής φωτογραφίας, ένας πραγματικός «μάστερ» - ο οποίος δεν σιχαίνεται τίποτα περισσότερο από το να τον αποκαλείς έτσι. Ο Ντάριους Κόντζι, ο 64χρονος σήμερα, Γαλλο-Ιρανός διευθυντής φωτογραφίας, είναι υπεύθυνος για τον τόνο, τη θερμοκρασία και το βλέμμα του σινεμά του νέου μιλένιουμ. Τόσο απλά. Είτε δουλεύοντας με τα τρομερά παιδιά των 00ς (Ζαν-Πιερ Ζενέ, Ντάνι Μπόιλ, Ντέιβιντ Φίντσερ) είτε συλλαμβάνοντας δεύτερα και τρίτα επίπεδα στο βλέμμα των κλασικών (ποτέ οι Μπερνάντο Μπερτολούτσι, Γούντι Αλεν, Γουόνγκ Καρ-Βαι δεν υπήρξαν πιο σκοτεινοί από όσο μέσα από το φακό του), είτε ρίχνοντας φωτογενείς σκιές και χαρίζοντας περισσότερες διαστάσεις σε μια ποπ ντίβα όπως η Madonna (τόσο στα μουσικά βίντεο που σήμερα θεωρούνται έργα τέχνης, αλλά και στην «Εβίτα» του Αλαν Πάρκερ, που αποτελεί τη μοναδική του υποψηφιότητα για Οσκαρ), ο Κόντζι... χαμήλωσε τα φώτα και αύξησε την ένταση.\nΠερισσότερο LuxFilmFest 2019: Το Flix στα γυρίσματα της νέας ταινίας του Κριστόφ Ονορέ\nΑπό το masterclass του LuxFilmFest 2019 με τον Τζόρνταν Μίντζερ\nΤο Flix καλεσμένο στο 9ο Διεθνές Φεστιβάλ Κινηματογράφου του Λουξεμβούργου γνώρισε από κοντά τον Κόντζι στο masterclass που παρέδωσε στην Ταινιοθήκη της Πόλης του Λουξεμβούργου (με συντονιστή τον Τζόρνταν Μίντζερ, κριτικό κινηματογράφου του Hollywood Reporter και συγγραφέα του βιβλίου/λευκώματος «Συζητήσεις με τον Ντάριους Κόντζι»), αλλά και σε μία αποκλειστική συνέντευξη που εκείνος μάς παρεχώρησε, επιτρέποντάς μας να συνεχίσουμε να σκαλίζουμε το ευφυές μυαλό του.\nΕνας από τους πιο ταπεινούς και μεγαλειώδεις κινηματογραφιστές που έχουμε ποτέ γνωρίσει. Ενας από τους πιο ζεστούς συνομιλητές και από τους πιο «διεστρεμμένα» ενδιαφέροντες καλλιτέχνες. Ενας σκοτεινός άνθρωπος, γεμάτος φως.\nΣτα γυρίσματα του «Εβίτα» με τον Αντόνιο Μπαντέρας\nΠάντα με τραβούσε το σκοτάδι. Ακόμα και στο σινεμά. Δεν μου αρέσουν οι κωμωδίες. Χωρίς να το καταλαβαίνω μάλλον επιλέγω σκοτεινά πρότζεκτς, ή σκηνοθέτες που κι εκείνοι εξερευνούν τα ανθρώπινα σκοτάδια. Από μικρός μού άρεσε να τρομάζω. Η αδελφή μου με τρόμαζε συνεχώς. Μεγάλωσα σε ένα μεγάλο σπίτι, σε μια μονοκατοικία στα προάστια του Παρισιού και η αδελφή μου συνήθιζε να κρύβεται στο σκοτάδι, να πετάγεται αφινιδιαστικά και να με τρομάζει. Αγαπώ πολύ την αδελφή μου. Με μεγάλωσαν δυο γυναίκες: η μητέρα μου κι η αδελφή μου που είναι οκτώ χρόνια μεγαλύτερη. Στις αρχές της δεκαετίας του 70, η αδελφή μου με πήγαινε παντού – σε κλασικά μουσεία, σε εκθέσεις μοντέρνας τέχνης. Εκείνη μου έβαλε το καλλιτεχνικό μικρόβιο που, όταν άρχισα να πηγαίνω και σινεμά, βρήκε τη θέση του εκεί.\nΗ ταινία που με έκανε να θέλω να γίνω δευθυντής φωτογραφίας ήταν «Ο Θίασος» του Αγγελόπουλου»\nΗ πρώτη ταινία που είδα μικρός ήταν «Ο Λόρενς της Αραβίας». Ημασταν στην Τεχεράνη ακόμα. Ο πατέρας μου ήταν ιδιοκτήτης ενός κινηματογράφου και κάπως βρέθηκα να κάθομαι και να βλέπω Ντέιβιντ Λιν - να μην καταλαβαίνω τίποτα αλλά να έχω μία πολύ έντονη συναισθηματική και σωματική εμπειρία με την ταινία. Συνειδητοποιημένα όμως, η ταινία που μου ανατίναξε το μυαλό και μου έβαλε την ιδέα ότι θέλω να γίνω σκηνοθέτης, αυτό ήθελα αρχικά, ήταν «Ο Κομφορμίστας» του Μπερνάντο Μπερτολούτσι.\n«Ο Θίασος» του Θεόδωρου Αγγελόπουλου με έκανε να θέλω να γίνω φωτογράφος. Την είδα στο φεστιβάλ Καννών το 1975 και θυμάμαι την ατμόσφαιρα της. Με μαγνήτισε, με κατάπιε. Ο τρόπος που εκμεταλλεύτηκε το φυσικό φως, αλλά και πώς χρησιμοποιούσε τους φωτισμούς γενικότερα ήταν πολύ εντυπωσιακός, σαγηνευτικός. Αποφάσισα ότι αυτό θέλω να κάνω – να φωτίζω, να δημιουργώ ατμόσφαιρα. Για μένα και αυτό είναι σκηνοθεσία. Να χειρίζεσαι τον τόνο της ταινίας, τη θερμοκρασία της. Κι εμείς οι φωτογράφοι αφήγηση κάνουμε. Και χρησιμοποιούμε εργαλεία που απευθύνονται κατευθείαν στο συναίσθημα του θεατή.\nΜοναδικό κριτήριο για να επιλέξω μια δουλειά είναι ο σκηνοθέτης. Είμαι ερωτευμένος με τους σκηνοθέτες. Ο τρόπος που σκέφτονται, το πόσο αγαπούν τη δουλειά τους, πόσο αγαπούν το σινεμά. Το μυαλό ενός σκηνοθέτη είναι ένα πολύ σκοτεινό μέρος, ξέρετε. Δεν ησυχάζει ποτέ. Τους κατατρέχουν δαίμονες, ιδέες που γεννιούνται συνεχώς. Δεν θέλουν απλά να γυρίσουν την ταινία τους. Τους είναι απολύτως αναγκαίο να πουν αυτή την ιστορία. Οσο πιο παθιασμένοι είναι, τόσο πιο πολύ με κερδίζουν.\nΕρωτεύομαι τους σκηνοθέτες, το μυαλό τους, το βλέμμα τους...»\nΤhe “Bing bang” Δεν ξέρω πώς ξεκινά κανείς να βρει τον σωστό τόνο για μια ταινία. Ο δικός μου τρόπος είναι ότι ξέρω να ακούω. Ακούω αυτό που θέλει ο σκηνοθέτης. Διαβάζω το σενάριο. Μετά ακολουθεί μία πολύ σωματική εμπειρία – ψάχνω το φως στο ρεπεράζ, στα πρόσωπα. Και κάποια στιγμή κάτι θα συμβεί, το “bing bang” όπως το ονομάζω, και θα βρω ακριβώς τι θέλω να κάνω με την ταινία. Ποτέ μου δεν κατάφερα να εξηγήσω τι σημαίνει αυτό. Για μένα η φωτογραφία είναι κάτι οργανικό, μία προέκταση μου, σαν την αναπνοή.\nΝτέιβιντ Φίντσερ και “Se7en” ή πώς οριοθέτησε το σινεμά του νέου μιλένιουμ Οχι δεν δέχομαι τα εύσημα που μου δίνετε, αν και σας ευχαριστώ. Δεν ήταν δικό μου όραμα το «Se7en», ήταν του Ντέιβιντ. Ή, τουλάχιστον, ας πούμε ότι ήταν αποτέλεσμα ομαδικής δουλειάς. Μας σύστησε ο σπουδαίος ελληνοαμερικανός φωτογράφος Χάρι Σαβίδης («Virgin Suicides», «Lost in Translation», «Birth») για μία διαφήμιση της Nike που θα γυριζόταν στο Παρίσι.\nΣυνεργαστήκαμε άψογα, μιλήσαμε για σινεμά, αλλά δεν περίμενα ποτέ ότι θα με αναζητούσε για το «Se7en». Θα μπορούσε να είχε πάρει κάποιον πολύ νεότερο, έναν φωτογράφο της δικής του γενιάς. Μου είπε ότι τον εντυπωσίασε πώς φώτισα τη διαφήμιση – μία σκηνή ήταν μία κοπέλα που έτρεχε το απόγευμα στο πάρκο. Ενώ ήταν εξωτερικό γύρισμα στον ήλιο, εγώ το φώτισα πιο σκοτεινά και πιο στυλιζαρισμένα. Τον εντυπωσίασε αυτό.\nΠώς το “Se7en” άλλαξε τα δεδομένα του τρόμου «Πρέπει να τους τρομάξουμε». Αυτή ήταν η μόνη οδηγία του Φίντσερ. Αυτή η ταινία έπρεπε να ξεπεράσει όλα τα δεδομένα που είχαμε μέχρι τότε για τον κινηματογραφικό τρόμο και να το πάει ένα βήμα παραπέρα. Μου έστειλε το σενάριο στη Νέα Υόρκη όπου δούλευα εκείνη την περίοδο. Βγήκα μια βόλτα, περπάτησα στην πόλη. Είδα πώς εξαφανίζεται ο ήλιος σε αυτή την πόλη, τι επίπτωση έχει ο ορίζοντας όταν δεν φαίνεται. Με τον Ντέιβιντ είδαμε πολλές ταινίες μαζί – ναι, τη «Σιωπή των Αμνών», αλλά επίσης και το «All That Jazz».\nΠρέπει να τους τρομάξουμε, Ντάριους! Αυτή ήταν η μόνη οδηγία του Φίντσερ για το "Se7en"»\nΕπίσης χρησιμοποιήσαμε επιρροές από φωτογράφους τέχνης, όπως ο Γουίλιαμ Εγκλεστον κι ο Ρόμπερτ Φρανκ. Το look του “Se7en” βγήκε από κάτι συλλογικό: καθόμασταν όλοι μαζί, ο Ντέιβιντ, εγώ, ο production designer Αρθουρ Μαξ κι ο ενδυματολόγος Μάικλ Κάπλαν και σχεδιάζαμε μαζί την ατμόσφαιρα των πλάνων. Αυτό το είχα διαβάσει ότι το πρωτοέκανε ο Κόπολα για το «Αποκάλυψη Τώρα» - ομαδικά μίτινγκς με τον Βιτόριο Στοράρο και τον Ντιν Ταβουλάρις μέχρι να βρουν ακριβώς την ατμόσφαιρα της ταινίας.\nΤο στούντιο ήταν πολύ δυσαρεστημένο με το πόσο “σκοτεινή” έβγαινε η ταινία Μέχρι τη μέση των γυρισμάτων, οι παραγωγοί μάς πίεζαν πολύ. Ο Ντέιβιντ ερχόταν από τα μίτινγκς πολύ αγχωμένος. Το στούντιο πίστευε ότι θα ήταν μεγάλη εμπορική αποτυχία. Δεν υπήρχε κάτι τέτοιο τότε στο mainstream σινεμά. Τόσο έντονη επεξεργασία στα χρώματα, τόσο μαύρο.\nΕίχα κάνει ρεπεράζ σε όλα τα ντεκαντάνς κτίρια της Νέας Υόρκης, έβαζα το συνεργείο και περνούσε με χλωρίνη τους τοίχους και τα πατώματα για να αντανακλά το φως ακριβώς όπως το ήθελα. Στη μέση των γυρισμάτων έκαναν ένα μικρό μοντάζ της ταινίας και το έδειξαν στο ShoWest στο Λας Βέγκας σε πιθανούς αγοραστές. Εγινε χαμός. Η ταινία έγινε το talk-of-the-town της αγοράς. Από εκείνη τη στιγμή μάς άφησαν ήσυχους να κάνουμε τη δουλειά μας.\nΗ περίπτωση Γούντι Αλεν Αγαπούσα πάντα τις ταινίες του, αλλά ποτέ δεν πίστευα ότι θα συνεργαζόμασταν. Με πήρε τηλέφωνο για το «Hollywood Ending», αλλά τότε ήμουν κλεισμένος. Και με ξαναπήρε για το «Αnything Else», σχεδόν απελπισμένος γιατί του είχε ακυρώσει ο διευθυντής φωτογραφίας του. Εμεναν μόνο δύο εβδομάδες προετοιμασίας. Μου είπε “σε εμπιστεύομαι, αν κάποιος μπορεί να το κάνει σε δύο εβδομάδες είσαι εσύ». Κι έτσι ξεκινήσαμε τη συνεργασία μας. Εχουμε κάνει 5 ταινίες μαζί.\nΟ κόσμος έχει πολύ λάθος εντύπωση για τον Γούντι Αλεν»\nΟ Γούντι έχει πολύ ξεχωριστό εικαστικό βλέμμα Kάνουν λάθος όσοι θεωρούν ότι ο Γούντι Αλεν στηρίζεται περισσότερο στο σενάριο, ότι δεν είναι σκηνοθέτης με αυστηρή οπτική αντίληψη. Στο «Μεσάνυχτα στο Παρίσι» ήξερε πολύ καλά το όριο μεταξύ «ρομαντισμού» και «κλισέ». Δεν επέτρεψε τίποτα το κλισέ. Το Παρίσι μπορεί να βγει πανέμορφο στο φακό, αλλά ο Γούντι δεν ήθελε αυτό. Ηθελε να το αποτυπώσει όπως το βλέπει κάποιος περπατώντας στους δρόμους του, χωρίς καλλιγραφίες. Εχει απόλυτο όραμα, άποψη, είναι εξαιρετικά συνεργάσιμος, είναι υπέροχος. Και δέχεται την αντίρρησή σου.\nΓια παράδειγμα, στο «Μεσάνυχτα στο Παρίσι» ήθελε τις σκηνές στο παρελθόν να γυριστούν ασπρόμαυρα. Δεν ήμουν τόσο σίγουρος για αυτό. Με άκουσε. Και, αντιθέτως, το κάναμε ανάποδα: το παρελθόν έχει πιο έντονα ζεστά χρώματα, γιατί αυτές οι σκηνές είναι στη φαντασία του ήρωα. Παρότι πεισματάρης, μου επέτρεψε να το κάνουμε έτσι.\nΤον αγαπώ τον Γούντι. Επρεπε να του πω όχι για το «Blue Jasmine» γιατί ήθελα να ξεκουραστώ εκείνο το καλοκαίρι. Και το έχω, φυσικά, μετανιώσει. Πάντως χαίρομαι που συναντήθηκαν με τον Βιτόριο Στοράρο. Δουλεύει πλέον με τον απόλυτο μάστερ. Ο Βιτόριο ήταν πάντα ο Θεός μου.\nΣτα γυρίσματα του «Funny Games»\nΣύσκεψη για να στηθεί ένα πλάνο στο «Amour»\nΟ Μίκαελ Χάνεκε είναι φιλόσοφος Συνεργαστήκαμε για την αμερικανική μεταφορά του «Funny Games» και μετά στο «Amour». Είναι ο πιο μελετημένος σκηνοθέτης που έχω ποτέ δουλέψει μαζί – περισσότερο κι από τον Φίντσερ. Κάτσαμε μαζί και βρήκαμε το φως σε όλες τις ώρες της μέρας σε αυτό το διαμέρισμα του ζευγαριού. Πώς ακριβώς θα έπεφτε στην κρεβατοκάμαρά τους το πρωί, το μεσημέρι, το βράδυ. Πώς θα φώτιζε τα πρόσωπά τους. Γιατί η κουζίνα έπρεπε να κοιτά το φωτογωγό. Τα πάντα.\nΟ Χάνεκε με έμαθε τι θα πει "ακεραιότητα" στο φωτισμό»\nΠολύς κόσμος τον θεωρεί δύσκολο, και ναι, μπορεί να γίνει δύσκολος – γιατί ξέρει ακριβώς τι θέλει. Εγώ τον θεωρώ μαγικό. Είναι τόσο λίγοι οι πραγματικά μεγάλοι σκηνοθέτες στην εποχή μας που όταν έχεις την ευκαιρία να συνεργαστείς με κάποιον από αυτούς είσαι πολύ τυχερός. Ο Χάνεκε με έμαθε πολλά. Για παράδειγμα, κατάλαβα τι θα πει “ακεραιότητα” στο φωτισμό. Οτι πρέπει να ξέρεις ακριβώς πώς χειραγωγείς το θεατή και γιατί το κάνεις, όταν φωτίζεις. Να μην το κάνεις σπάταλα, ή αδιάκριτα. Ο Χάνεκε είναι μεγάλος φιλόσοφος.\nΣτα γυρίσματα του «Οκτζα»\nMε τον Νίκολας Ρεφν\nΣινεμά ή Netflix; Γύρισα το «Οκτζα» για το Netflix και τώρα γύρισα κάποια επεισόδια και για το «Too Old to Die Young», της σειράς που έκανε Νίκολας Γουίντινγκ Ρεφν για το Amazon. Οχι, δεν προσαρμόζω το όραμά μου ανάλογα με το μέγεθος της οθόνης. Ο Νίκολας μου το έλεγε “Ντάριους, θα μας βλέπουν στην τηλεόραση ή και στο κινητό τους”. Δεν με ένοιαζε. Εγώ γυρίζω κινηματογραφικά. Αυτό, δεν με προδίδει ποτέ. Το είδα το αποτέλεσμα και σε μικρή οθόνη. Είναι πολύ όμορφο. Δεν προσαρμόζω πάντως το όραμά μου για το μέσο, όχι.\nΕίμαι ρομαντικός, αγαπώ το φιλμ...»\nDigital vs Film Ηταν πολύ δύσκολη η αλλαγή από φιλμ στο digital. Είμαι ρομαντικός, αγαπώ το φιλμ. Το φιλμ βγάζει συναίσθημα, το digital φλατάρει. Αλλά δεν μπορείς να πηγαίνεις κόντρα στην τεχνολογία. Εσύ πρέπει να προσαρμόζεσαι στην εξέλιξη, όχι να καθυστερεί η εξέλιξη γιατί εσύ δεν αντέχεις τις αλλαγές. Αλλά, είμαι νοσταλγός του παρελθόντος. Είναι και το ελάττωμά μου. Μου αρέσει το σινεμά. Θέλω να κάθομαι ανάμεσα σε κόσμο στο σκοτάδι και να κοιτάζω το φως που βγαίνει μέσα από μία μεγαλύτερή μου οθόνη.\nΠροτιμά τον όρο “Διευθυντής Φωτογραφίας” ή “Κινηματογραφιστής”; Προτιμώ το “οπερατέρ”. Δεν είμαι διευθυντής, δεν είμαι “director” όπως λένε οι Αμερικανοί, δεν είμαι “chef” όπως λένε η Γάλλοι. Ολα αυτά μου φαίνονται πολύ βαριά και πομπώδη. Εγώ, κρατάω την κάμερα.\nΗ δουλειά μου είναι... μουσική Αγαπώ πάρα πολύ τη μουσική. Εχω κάνει μουσικά βίντεο, θα ξανασυνεργαστώ τώρα με τον Τομ Γιορκ. Από μικρός άκουγα όπερα, η Μαρία Κάλας ήταν η θεά μου. Εχασα εντελώς την ροκ σκηνή των νιάτων μου στα 70ς γιατί εγώ άκουγα όπερα. Αλλά αυτό το αυτί με έχει βοηθήσει και στη δουλειά μου. Θεωρώ ότι υπάρχει ρυθμός στην εικόνα, συχνά αναφέρομαι στο τέμπο. Υπάρχει μουσικότητα, η δουλειά μου είναι μουσική.\nΠοιο είναι το πιο ενδιαφέρον πρόσωπο που έχει δει ο φακός του Αγαπώ το πρόσωπο του Χοακίν Φίνιξ. Εχει εξαιρετικό ενδιαφέρον για έναν φωτογράφο το πρόσωπό του. Το βλέμμα του.\nΟλοι, ιστορίες αφηγούμαστε. Ακόμα και το φως...»\nΤελικά, ποιος είναι ο στόχος όταν φωτίζει και στήνει ένα πλάνο: η σύνθεση, η μαεστρία, η ομορφιά, το συναίσθημα; Οχι, τίποτα από όλα αυτά. Ο στόχος είναι η ιστορία. Ιστορίες λέμε και εμείς οι φωτογράφοι. Το κάνουμε διαφορετικά, ίσως όχι τόσο ευδιάκριτα, αλλά μία ιστορία θέλουμε να σου αφηγηθούμε.\nTo 9o Διεθνές Φεστιβάλ Κινηματογράφου του Λουξεμβούργου πραγματοποιείται από τις 7 έως τις 17 Μαρτίου. Για περισσότερες πληροφορίες στο σάιτ του LuxFilmFest 2019\nLuxFilmFest 2019: Η Ζουλιέτ Γουελφλίνγκ εξηγεί στο Flix πώς είναι "να μοντάρεις με την καρδιά"\nΕπόμενο άρθρο: Ο Τζόνα Χιλ σκηνοθετεί το νέο βιντεοκλίπ των Vampire Weekend\nΠροηγούμενο άρθρο: Η Ελληνική Ακαδημία Κινηματογράφου γιορτάζει τα 10 της χρόνια με προβολές σε όλη την Ελλάδα


The Gruen Effect: Η ατομική έκθεση της Μυρτώ Σταμπούλου στην Γκαλερί Ζουμπουλάκη - POPAGANDA\nThe Gruen Effect: Η ατομική έκθεση της Μυρτώ Σταμπούλου στην Γκαλερί Ζουμπουλάκη\nΗ έκθεση κάνει εγκαίνια την Πέμπτη 16 Ιανουαρίου.\nΗ Ευγενία Τζιρτζιλάκη από τις Libby Sacer Daughters γράφει στο κείμενό της για την έκθεση:\n«To 1938, o εβραϊκής καταγωγής αρχιτέκτονας Victor Gruen, σοσιαλιστής ιδιοκτήτης πολιτικού καμπαρέ στην Βιέννη, φτάνει στη Νέα Υόρκη κυνηγημένος από τον ναζισμό. Συνδυάζοντας την αρχιτεκτονική και την εμπειρία του από τον κόσμο του θεάματος ξεκινά να σχεδιάζει βιτρίνες καταστημάτων. Χρησιμοποιεί τον χώρο, το φως και τον ήχο τόσο θελκτικά που δελεάζονται να ψωνίσουν ακόμα και οι περαστικοί. Λίγα χρόνια αργότερα, είναι ο άνθρωπος που εισάγει την ιδέα του εμπορικού κέντρου.\nΤο Φαινόμενο Γκρούεν αναφέρεται στη στιγμή που κανείς αποπροσανατολίζεται μέσα στην εξιδανικευμένη πραγματικότητα ενός εμπορικού χώρου, ξεχνά την αρχική του πρόθεση και ψωνίζει παρορμητικά. Σ’ ένα ελεγχόμενο περιβάλλον, χωρίς παράθυρα και ρολόγια, χάνει κανείς την αίσθηση του χρόνου και, μέσω της χειραγώγησης της φαντασίας του, συνδέει συνειρμικά οτιδήποτε δει με ό,τι στ’ αλήθεια επιθυμεί.\nΤο Gruen effect είναι η αιχμαλώτιση της προσοχής και η χειραγώγηση της επιθυμίας προς όφελος του κέρδους.\nΣτην έκθεση, η Σταμπούλου παρουσιάζει κυρίως ασπρόμαυρα σχέδια μεγάλων διαστάσεων, όπου συνυπάρχουν διαφορετικές εικόνες. Ένα αδαμαντωρυχείο, μια έρημος, σκηνές από ταινίες πορνό, ρομπότ, ζόμπι, ο ίδιος ο Γκρούεν, μια βραβευμένη μπόντιμπίλντερ, φρούτα, λουλούδια, οι εξορύξεις στις Σκουριές Χαλκιδικής, τυφλές οθόνες και άλλα, συναντιούνται σε συνθέσεις σχεδόν υπνωτιστικής ομορφιάς. Αυτά τα κολάζ σκέψεων, που σχεδιάζονται εκ νέου ως ενιαίες πραγματικότητες, δημιουργούν πεδία έντασης. Πρόκειται για αντιπαραβολές που όμως μοιάζουν οργανικές, για αλλεπάλληλα δίπτυχα που μας εμφανίζονται ήδη χωνεμένα από το βλέμμα της Σταμπούλου ως ενιαία, ηλεκτρισμένα εσωτερικά τοπία, ιδέες ή αισθήσεις. Όπως η λέξη Στοργή συνδυάστηκε με την Οργή από το νέο φεμινιστικό-κουήρ κίνημα των Αθηνών στα χρόνια της κρίσης, φτιάχνοντας την στΟΡΓΗ που δεν είναι μόνο λεκτικό παιχνίδι αλλά και έννοια, έτσι και οι αντιπαραβολές εικόνων της Σταμπούλου περνούν από την αισθητική μας αντίληψη και γεννούν συλλογισμό κάπου ακόμα βαθύτερα».\nΕγκαίνια Πέμπτη 16 Ιανουαρίου 2020, 8 μ.μ.\nΔιάρκεια έκθεσης 16 Ιανουαρίου – 8 Φεβρουαρίου 2020\nH Billie Eilish θα υπογράφει το κεντρικό κομμάτι του νέου James Bond


Προσθήκες στη Ferrari - motornews.gr\nΠροσθήκες στη Ferrari\nΣτη Ferrari συνεχίζουν τις προσπάθειες για την επιστροφή τους στην κορυφή. Η Scuderia γνωρίζει ότι έχει δύσκολο έργο μπροστά της αλλά τα δείγματα που είδαμε από τις δοκιμές είναι θετικά. Προσπάθειες για να επιστρέψεις στην πρώτη θέση χρειάζονται να γίνουν και εκτός πίστας κάτι που οι Ιταλοί κάνουν.\nΜε μια μικρή, αλλά σημαντική, αλλαγή στο τεχνικό επιτελείο ξεκινάει η χρονιά. Ο Antonello Coletta είναι η πρόσφατη προσθήκη της ομάδας και η θέση του είναι αυτή του νέου αγωνιστικού διευθυντή. Ο Colleta θα λογοδοτεί στον επικεφαλής της ομάδας, Stefano Domenicali. Παράλληλα θα συνεργαστεί με το τεχνικό επιτελείο αλλά και με τους ανθρώπους που είναι υπεύθυνοι για τον κινητήρα ελαφρώνοντας έτσι το πρόγραμμα του Domenicali.\nO Coletta βρίσκεται στον μηχανοκίνητο αθλητισμό από το 1991 όταν ξεκίνησε με την ομάδα Forti Corse στην Formula 3 και Formula 3000. Ενώ στις τάξεις της Ferrari βρίσκεται από το 1997 ανεβαίνοντας με σταθερά βήματα.


Κορωνοϊός: Πώς ξεκίνησε η διασπορά στην Καστοριά – Καζάνι που βράζει ο Προμαχώνας! Η μάχη του ΕΟΔΥ | NewsNowgr.com\nΗ απάντηση κρύβεται, απ' ό,τι φαίνεται, στα εισαγόμενα κρούσματα. Οι ιχνηλατήσεις του ΕΟΔΥ στη Δυτική Μακεδονία έφεραν στην επιφάνεια μια ανησυχητική κατάσταση, που όμως, προς το παρόν χαρακτηρίζεται από τους ειδικούς, ως “ελεγχόμενη”.\nΟ Συνονιστής του ΕΟΔΥ Δυτικής Μακεδονίας, κ. Ρωμιόπουλος, τονίζει: “Θέλουμε να φρουρήσουμε όσο μπορούμε καλύτερα με έκτακτα μέτρα τα σύνορά μας από τα εισαγόμενα κρούσματα, δηλαδή από τουρίστες, ή ταξιδιώτες που προέρχονται από νοτιοανατολικές και δυτικο-ευρωπαϊκές χώρες που δοκιμάζονται σήμερα από τον κορωνοϊό. Αναγνωρίζουμε ότι ο Προμαχώνας είναι εστία προβλήματος. Δεν μπορούμε να τους ελέγξουμε όλους. Δεύτερον ακόμα και αυτούς που θα τους ελέγξουμε και θα είναι αρνητικοί σήμερα, αύριο μπορεί να πάνε σε οποιοδήποτε περιοχή της χώρας και να είναι θετικοί, οπότε να κάνουν διασπορά. Τρίτον, το τεστ PCR επίσης δεν είναι το πιο αξιόπιστο. Υπάρχει ένα ποσοστό, ψευδώς αρνητικού αποτελέσματος. Δηλαδή μπορεί κάποιος να είναι θετικός και το τεστ να μην τον βγάλει θετικό, από π.χ. κακή δειγματοληψία. ΄Άρα οι πιθανότητες να προκύψει πρόβλημα από τον Προμαχώνα και τα βόρεια σύνορά μας, είναι μεγάλες. Και ειδικά από χώρες που ξέρουμε ότι αυτή την εποχή δοκιμάζονται με υψηλό επιπολασμό του κορωνοϊού σ'αυτές”.


Δούκισσα Νομικού: Το πρόγραμμα γυμναστικής της και τα beauty μυστικά της | Hello Magazine\nΔούκισσα Νομικού: Το πρόγραμμα γυμναστικής της και τα beauty μυστικά της\nΣε ερωτήσεις που της έθεσαν οι followers της στο Ιnstagram, απάντησε μέσα από διαδοχικά stories η Δούκισσα Νομικού. Η παρουσιάστρια του «Super MakeOver» δέχτηκε πολλές ερωτήσεις που αφορούσαν το πρόγραμμα γυμναστικής της και τη ρουτίνα ομορφιάς της και απάντησε σε όλες. Δούκισσα Νομικού: Τα μυστικά της ομορφιάς της Μακιγιάζ Ποια είναι η βραδινή της ρουτίνα; […]\n13 ΜΑΪ́ΟΥ 21 - 09:30\nΣε ερωτήσεις που της έθεσαν οι followers της στο Ιnstagram, απάντησε μέσα από διαδοχικά stories η Δούκισσα Νομικού. Η παρουσιάστρια του «Super MakeOver» δέχτηκε πολλές ερωτήσεις που αφορούσαν το πρόγραμμα γυμναστικής της και τη ρουτίνα ομορφιάς της και απάντησε σε όλες.\nΔούκισσα Νομικού: Τα μυστικά της ομορφιάς της\nΠοια είναι η βραδινή της ρουτίνα;\n«Πολύ καλό ντεμακιγιάζ και ενυδάτωση».\nΤι γυμναστική κάνει και πόσο συχνά γυμνάζεται;\n«Κάνω απλές αλλά αποτελεσματικές ασκήσεις. Κοιλιακούς, καθίσματα, λίγα βαράκια, λάστιχα και το καλοκαίρι κολύμπι. Προσπαθώ 4-5 φορές την εβδομάδα».\nTι ώρα γυμνάζεται;\n«Για καλή μου τύχη τα παιδιά μου ξυπνούν στις 9. Εγώ σηκώνομαι μία ώρα πριν για να κάνω γυμναστική και να έχω χρόνο για μένα».\nΣτα μαλλιά της κάνει ντεκαπάζ;\n«Όχι δεν κάνω»\nΣε ερωτήσεις που δέχτηκε για τις εγκυμοσύνες της, η Δούκισσα Νομικού αποκάλυψε ότι πήρε 6 κιλά και στις δύο εγκυμοσύνες της και ότι φρόντιζε να ενυδατώνει το σώμα της για να μην αποκτήσει ραγάδες.


Ντουάρτε: Ανυπομονώ να ζήσω το «Κλεάνθης Βικελίδης» (video)\nΝΤΟΥΑΡΤΕ: ΑΝΥΠΟΜΟΝΩ ΝΑ ΖΗΣΩ ΤΟ «ΚΛΕΑΝΘΗΣ ΒΙΚΕΛΙΔΗΣ» (VIDEO) από Voria.gr article https://www.voria.gr/article/ntouarte-anipomono-na-ziso-to-kleanthis-vikelidis-video Ο Ολλανδός χαφ που θα αγωνιστεί τα επόμενα τρία χρόνια στους «κιτρινόμαυρους» δήλωσε πως θα κάνει ό,τι μπορεί για να χαροποιήσει τον κόσμο της ομάδας. 11.06.2019 18:20\nΝΤΟΥΑΡΤΕ: ΑΝΥΠΟΜΟΝΩ ΝΑ ΖΗΣΩ ΤΟ «ΚΛΕΑΝΘΗΣ ΒΙΚΕΛΙΔΗΣ» (VIDEO)\n11/06/2019, 18:20 |\nΟ Ολλανδός χαφ που θα αγωνιστεί τα επόμενα τρία χρόνια στους «κιτρινόμαυρους» δήλωσε πως θα κάνει ό,τι μπορεί για να χαροποιήσει τον κόσμο της ομάδας.\nΤις πρώτες του δηλώσεις ως ποδοσφαιριστής του Άρη έκανε ο Λερίν Ντουάρτε, που ανακοινώθηκε σήμερα το μεσημέρι από τους «κιτρινόμαυρους».\nΟ 28χρονος Ολλανδός χαφ που θα αγωνιστεί τα επόμενα τρία χρόνια στους Θεσσαλονικείς δήλωσε πως θα κάνει ό,τι μπορεί για να χαροποιήσει τον κόσμο της ομάδας υπογραμμίζοντας πως επιθυμεί να ζήσει από κοντά την ατμόσφαιρα στο «Κλεάνθης Βικελίδης».\n«Ευχαριστώ πολύ για την υποδοχή που μου επιφύλαξαν οι άνθρωποι της ομάδας και ο κόσμος. Θα κάνω ότι μπορώ για να βοηθήσω τον Άρη να πετύχει τους στόχους του. Ξέρω ότι υπάρχει πολύ φανατικό κοινό και θα κάνω ό,τι μπορώ για να δώσω χαρά σε αυτό τον κόσμο.\nΌταν οι εκπρόσωποί μου μίλησαν για τον Άρη, αμέσως κινήθηκε το ενδιαφέρον μου και ήθελα να ψάξω πράγματα για την ομάδα. Είδα διάφορα βίντεο, έψαξα για την ιστορία της ομάδας.\nΚαι από την στιγμή που έγινε η προσέγγιση, ήθελα να έρθω να τα δω όλα από κοντά. Την πόλη, την ομάδα, το γήπεδο. Όλα μου άρεσαν πολύ. Έχω τρελαθεί με τον κόσμο στα βίντεο που κυκλοφορούν στο διαδίκτυο. Θέλω να ζήσω από κοντά αυτή την ατμόσφαιρα.\nΑκόμη και η υποδοχή που μου έγινε στο αεροδρόμιο, ήταν πολύ θερμή. Θέλω να δώσω το 100% των δυνατοτήτων μου και να κάνω ακόμη περισσότερα από αυτά που είδε ο κόσμος στο βίντεο.\nΘέλω να αποδείξω ότι μπορώ να αγωνιστώ στο υψηλότερο επίπεδο. Μου αρέσει να τα κάνω όλα μέσα στο γήπεδο, είμαι ομαδικός παίκτης. Θέλω η ομάδα να πετύχει τους στόχους της και μέσα από την ομαδική επιτυχία, να έρθει και η προσωπική.\nΣίγουρα είναι πολύ σημαντικό που η ομάδα θα αγωνιστεί στην Ευρώπη. Αυτός άλλωστε, ήταν ένας ακόμη λόγος που με ώθησε να έρθω εδώ. Θα κάνω ό,τι περνάει από το χέρι μου, η ομάδα να πετύχει τους στόχους της, και να καταφέρουμε να μπούμε στους ομίλους του Europa League.\nΕίμαι πολύ χαρούμενος που βρίσκομαι εδώ. Ήδη λαμβάνω πολλά μηνύματα από τον κόσμο και τον ευχαριστώ. Θα δώσω το 100% για την ομάδα και τον κόσμο».


Άρωμα Γυναίκας: Ο Aνδρας και η Γυναίκα\nΕΓΚΕΦΑΛΟΣ, η γυναίκα η ΚΑΡΔΙΑ.\nΟ άνδρας είναι ΔΥΝΑΤΟΣ με τη λογική. Η γυναίκα είναι ΑΝΙΚΗΤΗ με τα δάκρυα.\nΟ άνδρας είναι ικανός για όλους τους ΗΡΩΙΣΜΟΥΣ. Η γυναίκα για όλα τα ΜΑΡΤΥΡΙΑ.\nΟ άνδρας έχει την ΑΝΩΤΕΡΟΤΗΤΑ. Η γυναίκα την ΠΡΟΤΕΡΑΙΟΤΗΤΑ.\nΗ ανωτερότητα σημαίνει τη ΔΥΝΑΜΗ, η προτεραιότητα αντιπροσωπεύει το ΔΙΚΑΙΩΜΑ.\nΟ πόθος του άντρα είναι η ανωτάτη δόξα. Ο πόθος της γυναίκας είναι η άκρα αρετή.\nΗ δόξα κάνει όλο το ΜΕΓΑΛΟ. Η αρετή κάνει όλο το ΘΕΪΚΟ.\nΟ άνδρας είναι ο ΑΕΤΟΣ που πετάει. Η γυναίκα είναι το ΑΗΔΟΝΙ που τραγουδάει.\nΤο να πετάς σημαίνει να κυριαρχείς στο ΔΙΑΣΤΗΜΑ. Το να τραγουδάς σημαίνει να κατακτήσεις την ΨΥΧΗ.\nΜπροστά στο ναό ΑΠΟΚΑΛΥΠΤΟΜΑΣΤΕ. Μπροστά στο ιερό ΓΟΝΑΤΙΖΟΥΜΕ.\nΒΙΚΤΩΡ ΟΥΓΚΩ -\n5 Μηνύματα στην ανάρτηση " Ο Aνδρας και η Γυναίκα"\n19 Ιανουαρίου 2013 - 8:24 π.μ.\nΜας... "έφτιαξες" πρωί - πρωί Τάνια!!!\nΚαλημέρα σου και καλό Σ/Κύριακο!\nXαρά μας Στάθη μου..!\nΞέρεις και συ ,αλλά και η αξιότιμη σύζυγός σου να εκτιμάτε τις αναρτήσεις μου..!!\n19 Ιανουαρίου 2013 - 9:50 π.μ.\nΔεν συμφωνώ με όλα (πάω στοίχημα ούτε εσύ)\nΕίναι όμως ωραία δοσμένα !\n19 Ιανουαρίου 2013 - 10:08 π.μ.\nΚαλημέρα Τάνια μου. Τί κάνεις κορίτσι μου ???.....χαθήκαμε. Λοιπόν...αυτά τα ωραία και τα εξιδανικευμένα τα είπε ο Ουγκώ για την εποχή του. Μια στο καρφί...και μια στο πέταλο. ο Ανδρας πάντα στην κεφαλή της πυραμίδας και η Γυναίκα πάντα αγία. Αν ζούσε σήμερα, κάπως αλλιώς θα μας τα έλεγε. Πολλές από τις αρετές και τις ιδιότητες ανδρών και γυναικών σήμερα έχουν αντιστραφεί. Το σίγουρο είναι ότι αποτελούν δύο ξεχωριστά όντα με ξεχωριστές ιδιότητες και ρόλους, που το ένα συμπληρώνει το άλλο. Και να επισημάνουμε ότι στην πραγματική ζωή, κάθε σχέση ζευγαριού έχει τη δική της δυναμική, που διαφέρει κατά πολύ από τα ιδανικά του Βίκτωρος....σε φιλώ.\n19 Ιανουαρίου 2013 - 11:23 π.μ.\nKαλημέρα Ελένη μου όντως χαθήκαμε ,αλλά πάντα υπάρχει και ο λόγος να "βρεθούμε" όπως για παράδειγμα η σημερινη ανάρτηση ...\nΙσως όπως αναφέρει ο καλός μου Γιώργος πάνω στο σχόλιό του ,να μην συμφωνώ σε όλα, αλλά πολύ θα ηθελα να ήταν έτσι οι ρόλοι των ζευγαριών , ίσως παραμένω μια ρομαντική..και άλλης εποχής ,θα ήθελα όμως να ήταν έτσι ,ασχέτως αν η ζωή και η πραγματικότητα μας κάνει να λειτουργούμε διαφορετικά...\nΚαλό Σ/Κ καλή μου ...\nΝαι δεν συμφωνω σε όλα, αλλά οπως είπες και συ βλέποντας το κείμενο απο τη μεριά του συγραφέα είναι υπέροχα δοσμένο και δεμένο..


Αναζητώντας Vintage Ερωτικές Φωτογραφίες\nΨάχνοντας το σέξι παρελθόν της Σερβίας.\nΚείμενο Biljana Marinkovic\nΑπό 2009 ψάχνω σε διάφορες υπαίθριες αγορές στο Βελιγράδι, προκειμένου να βρω vintage πορνογραφικό υλικό. Το γεγονός ότι μπορώ να βρίσκω παλιές γυμνές φωτογραφίες ανάμεσα σε καφάσια με ντομάτες και καρότα ήταν πάντα μια απόλαυση για μένα, αλλά πρόσφατα ανακάλυψα κάτι που με οδήγησε σε άλλο επίπεδο.\nΠριν από μερικούς μήνες είδα κάτι vintage ερωτικές φωτογραφίες, που πόσταρε ένα συλλέκτης στο Tumblr. Υπέθεσα ότι δεν θα υπήρχε πρόβλημα να ζητήσω από τους κλασικούς «προμηθευτές» μου μήπως είχαν παρόμοιες εικόνες, αλλά τελικά δεν ήταν τόσο εύκολο όσο νόμιζα: στην ερώτηση «έχετε καμιά γυμνή φωτογραφία» πολλοί κοκκίνιζαν, μέχρι να καταλάβουν τι εννοούσα.\nΓια ένα χρονικό διάστημα, ο βασικός «προμηθευτής» μου ήταν μια ηλικιωμένη κυρία, η Bijana. Είχε ένα μεταλλικό κουτάκι, με περίπου 100 φωτογραφίες. Την επισκεπτόμουν συχνά και αγόραζα αυτές που μου άρεσαν, ή τουλάχιστον αυτές που μπορούσα να ανεχθώ, μέχρι μια μέρα που μου είπε ότι ξέμεινε από φωτογραφίες. Μάλλον ένας ιερέας τις αγόρασε όλες.\nΩς συλλέκτης, με ενδιαφέρει πάρα πολύ η ιστορία πίσω από τη φωτογραφία. Έχω κάνει κάποια έρευνα για τις ερωτικές φωτογραφίες, στο internet την περισσότερη, αλλά δεν ήταν πάντα εύκολο καθώς πολλές από τις φωτογραφίες δεν έχουν ημερομηνία ή άλλες πληροφορίες στο πίσω μέρος τους - το πρώτο μέρος που κοιτάζεις όταν αγοράζεις παλιές φωτογραφίες.\nΑκόμα προσπαθώ να ανακαλύψω ποιος έβγαλε κάποιες από αυτές τις φωτογραφίες, όπως ποια ήταν τα μοντέλα των εικόνων. Στις φωτογραφίες που οι «πρωταγωνιστές» φορούσαν ρούχα ήταν το πιο εύκολο να βρω πληροφορίες, καθώς στο πίσω μέρος υπήρχαν περισσότερες πληροφορίες.\nΜέχρι τώρα, έχω καταφέρει να μαζέψω 90 φωτογραφίες, αλλά έχει περάσει καιρός από την τελευταία φορά που τις μέτρησα. Θα ήθελα να τις παρουσιάσω όλες σε ένα βιβλίο, αλλά ειλικρινά δεν ξέρω ποιος θα το αγοράσει στη Σερβία.


Τι… παίζει σήμερα; – Κυριακή 12 Σεπτέμβρη 2021 - Κατιούσα\nΑρχική/Εκδηλώσεις/Τι… παίζει σήμερα; – Κυριακή 12…\nΤι… παίζει σήμερα; – Κυριακή 12 Σεπτέμβρη 2021\nΣυναυλία-Αφιέρωμα στο Αρχοντορεμπέτικο\nΗ Δημοτική Αθηναϊκή Χορωδία και Μαντολινάτα Εξαρχείων-Νεαπόλεως “Ο Διονύσιος Λαυράγκας” έρχεται με μια Συναυλία-Αφιέρωμα στο Αρχοντορεμπέτικο.\nΗ Δημοτική Αθηναϊκή Μαντολινάτα, με την Ορχήστρα Εστουδιαντίνα, και μαζί ο Μπάμπης Τσέρτος, η Ειρήνη Τουμπάκη, η Νατάσα Χριστοφιλάκη και η Ελεονόρα Ζαχαριά, στο ανοιχτό θέατρο Γκράβας στις 12 Σεπτεμβρίου.\nΤο κοινό θα ταξιδέψει σε μια άλλη εποχή που πέρασε αλλά δεν ξεχάστηκε, με διαχρονικές μελωδίες ενός μουσικού στυλ που ονομάστηκε Αρχοντορεμπέτικο που γλέντησε την πληγωμένη μετά τον πόλεμο Ελλάδα στα θέατρα της εποχής, στους κινηματογράφους και στα κοσμικά κέντρα.\nΤραγούδια που θα φτάσουν στις μέρες μας, όχι μόνο ως μνημεία εποχής, αλλά και ως σύγχρονη έκφραση γλεντιού και έρωτα.\nΣτο πλαίσιο του προγράμματος “Στηρίζουμε τον Πολιτισμό” του Δήμου Αθηναίων.\nΗ διάθεση των δελτίων εισόδου γίνεται μόνο ηλεκτρονικά από την ticketservices.gr.\nΩΡΑ ΕΝΑΡΞΗΣ ΣΥΝΑΥΛΙΑΣ\nέναρξη προσέλευσης από τις 20.00\nΗ είσοδος στην εκδήλωση γίνεται χωρίς αντίτιμο και με την προσκόμιση τροφίμων για το Κοινωνικό Παντοπωλείο του Δήμου Παλλήνης\nΓια την είσοδο είναι απαραίτητη η ηλεκτρονική έκδοση Δελτίου Εισόδου μέσω της ιστοσελίδας ticketservices.gr\nΈναρξη κρατήσεων: Παρασκευή 3 Σεπτεμβρίου 2021 και ώρα 8.00\nΚάθε θεατής μπορεί να πραγματοποιήσει κράτηση μέχρι μόνο δυο θέσεων σε κάθε εκδήλωση.\nΠαρακαλούμε διαβάστε τους όρους που αφορούν στην προμήθεια των δελτίων εισόδου και τους κανονισμούς για την πρόσβαση στις συναυλίες κάνοντας κλικ εδώ.\nΑΝΟΙΧΤΟΣ ΧΩΡΟΣ ΠΛΗΣΙΟΝ 4ου ΔΗΜΟΤΙΚΟΥ ΣΧΟΛΕΙΟΥ ΠΑΛΛΗΝΗΣ


ΙΣΤΟΡΙΚΕΣ ΔΙΑΔΡΟΜΕΣ: Ναυμαχία του Γέροντα 1824 - OTA VOICE ΙΣΤΟΡΙΚΕΣ ΔΙΑΔΡΟΜΕΣ: Ναυμαχία του Γέροντα 1824 - OTA VOICE\nΝαυμαχία του Γέροντα: 29 Αυγούστου 1824\nΟ Κόσμος των επαναστατημένων Ελλήνων του 1821 κατατροπώνει τους Τούρκους και τους συμμάχους τους στη Ναυμαχία του Γέροντα. Ο Μάρτιος του 1821 σηματοδοτεί την έναρξη του αγώνα για την Εθνική Παλιγγενεσία των Ελλήνων. Οι αγώνες ήταν πολλοί σε ξηρά και θάλασσα. Η Ναυμαχία του Γέροντα ήταν από τις πιο σημαντικές νίκες.\nΟ Χοσρέφ Πασάς προσπάθησε, ανεπιτυχώς, να κάνει απόβαση στο νησί της Σάμου, καθώς, ήδη, οι Σαμιώτες είχαν φροντίσει για την οχύρωση του νησιού, μετά τον εμπνευσμένο λόγο του Λυκούργου Λογοθέτη* που τους έπεισε να μην εγκαταλείψουν το νησί, όπως αρχικά είχαν αποφασίσει, αλλά να μείνουν και να πολεμήσουν.\nΤελικά, ο ελληνικός στόλος με τον Μιαούλη κατατρόπωσε τον τουρκο-αιγυπτιακό, στον κόλπο του Γέροντα, απέναντι από τη Λέρο, και έτσι αποφεύχθηκε μια καταστροφή της Σάμου, ανάλογη με αυτήν των Ψαρών τον Ιούνιο του 1824.\nΗ ναυμαχία του Γέροντα θεωρείται η μεγαλύτερη της Ελληνικής Επανάστασης του 1821. Ο ενωμένος Ισλαμικός στόλος που αποτελείτο από 100 Τουρκικά, Αιγυπτιακά, Αλγερινά και Τυνισιακά πλοία, υπό τις διαταγές του Τούρκου Χοσρέφ Πασά και του Αιγύπτιου Ιμπραήμ, κατατροπώθηκε από τον Ελληνικό στόλο, που αποτελείτο από 75 περίπου πλοία, υπό τη διοίκηση του Ανδρέα Μιαούλη. Συνελήφθη δε αιχμάλωτος ο ναύαρχος της Τυνησία. Μετά την ήττα του ο τουρκο-αιγυπτιακός στόλος αποσύρεται.\n* Ο Λυκούργος Λογοθέτης(1772-1850) ήταν πολιτικός και στρατιωτικός ηγέτης της Σαμιακής επανάστασης του 1821. Γεννήθηκε στο Καρλόβασι 10/21 Φεβρουαρίου 1772 και το πραγματικό του όνομα ήταν Γεώργιος Παπλωματάς. Ήταν μυημένος στην Φιλική Εταιρεία και έπαιξε σημαντικό ρόλο στον εθνικοαπελευθερωτικό αγώνα του 1821 και στην απελευθέρωση της Σάμου, τόσο από τους προεστούς του νησιού που ακολουθούσαν τις οθωμανικές επιταγές όσο και από τους Οθωμανούς κατακτητές.


Πόδια που σε «στέλνουν»: Η Ευρυδίκη Βαλαβάνη τους άντρες… ξεκάνει! (pics) | newsall.gr\nΑρχική ΨΥΧΑΓΩΓΙΑ gossip-tv.gr Πόδια που σε «στέλνουν»: Η Ευρυδίκη Βαλαβάνη τους άντρες… ξεκάνει! (pics)\nΜπορεί στη χώρα μας να έχουμε πάρα πολλές όμορφες γυναίκες παρουσιάστριες και δημοσιογράφους, με αναλογίες που κάνουν το ανδρικό κοινό να… αλυχτεί, όμως πάντα, ακόμα και σε τόση συσσωρευμένη ομορφιά, υπάρχουν κάποια κορίτσια που ξεχωρίζουν.\nΚάποια που είναι ιδιαίτερα, έχουν αυτό το… κάτι που δεν το συναντά εύκολα κανείς, αλλά τραβάει την προσοχή από χιλιόμετρα. Σ’ αυτή την κατηγορία εντάσσεται και η Ευρυδίκη Βαλαβάνη, που, όπως και να το κάνουμε, έχει κάτι διαφορετικό από τις άλλες γυναίκες.\nΦυσικά, παράλληλα, είναι μια κούκλα, με τους χιλιάδες followers της στο instagram να την ακολουθούν πιστά και να της χαρίζουν αφειδώς καρδούλες σε κάθε της ποστάρισμα.\nΠροηγούμενο άρθροΈλα στη θέση μου: Η Ρενάτα προχωράει το σχέδιο της για να μπλοκάρει τις κινήσεις της Κέντρας\nΕπόμενο άρθροΛύκεια: Με σχολική κάρτα και self test επιστρέφουν οι μαθητές – Τι θα γίνει με Γυμνάσια, Δημοτικά\nSingle και εκτός εαυτού: 4 πράγματα που σε έχουν κουράσει\nSurvivor: 15 κορυφαία tweets έδειξαν την πόρτα της εξόδου στον Τριαντάφυλλο\nΗ ατάκα-«φωτιά» που δεν πρέπει να πεις στο πρώτο ραντεβού\nΠιλάρ Ρούμπιο: Απλά εντυπωσιακή-Η κυρία Ράμος έγινε 43 και το γιόρτασε με… καυτή πόζα! (pic)\nΆγριες Μέλισσες: Ο θάνατος που ανατρίχιασε τους πάντες στο Twitter (photos)\nΕίσαι μόνη; Αυτή είναι η πιθανή αιτία και πρέπει να το ψάξεις\nΟ Μακόλεϊ Κάλκιν πρώτη φορά μπαμπάς target=”_blank”


μουσικη συνοδεια πουρου - Σελίδα 3 - Cigars.gr - Ο κόσμος των πούρων\nΤώρα είναι Σάβ Φεβ 16, 2019 1:06 am\nμουσικη συνοδεια πουρου\nRe: μουσικη συνοδεια πουρου\nΔημοσίευσηαπό alex46 » Πέμ Φεβ 20, 2014 6:20 pm\njimbo έγραψε: H.Takis Magnum 50\nέχω πεσει κάτω απο την καρέκλα ......\nΔημοσίευσηαπό jimbo » Τετ Ιαν 14, 2015 6:30 pm\nΠως λέμε πως σε ένα καλό πούρο είναι ΟΛΗ η Κούβα εκεί μέσα;;;\nΈτσι εδώ φίλοι είναι συμπυκνωμένες όλες οι Η.Π.Α.\nΑπολαύστε πολλά ιερά τέρατα της μουσικής ενωμένα, κάτω από τους ήχους Rock n' Roll, Rockabilly, Honky tonk, και δε συμαζεύεται!!!\nhttps://www.youtube.com/watch?v=NJQnZ0B ... E502140599\nΔημοσίευσηαπό GregV » Τετ Ιαν 14, 2015 6:56 pm\nΚαι για τους φίλους του σκακιού..\nJimbo θυμάμαι σου άρεσε το...σκάκι\nΔημοσίευσηαπό jimbo » Πέμ Ιαν 15, 2015 3:34 am\nΤο... σκάκι μπορεί να μη μου αρέσει, αλλά μου αρέσει αυτή που παίζει\nΚαι το τραγούδι βεβαίως βεβαίως!\nΜετά τις κοκκινομάλλες και τις μελαχρινές πιάνουμε και ξανθιές τώρα στο φόρουμ;\nΔημοσίευσηαπό jimbo » Τετ Μάιος 06, 2015 3:40 am\nΌταν ξεκλέψετε καμιά ωρίτσα, κάντε αν θέλετε τον κόπο να δείτε αυτό, πραγματικά αξίζει.\nΕίναι μια περίεργη μίξη ενός roadtrip από Τέξας σε Λουισιάνα (Lou-Easy-Ann που έλεγε και ο J.J Cale )\nπου πατάει όμως στη μουσική της περιοχής, με πρωταγωνιστή τον Hugh Laurie, που εκτός από χαρισματικός ηθοποιός είναι και τρομερός πιανίστας. Σταματάει σε μοναδικά μέρη, που για τους μουσικόφιλους έιναι... ένα κι ένα, με τερματικό προορισμό τη Μέκα του είδους, Νου Ορλίνς!\nΠοια είναι αυτή η μουσική;\nΜία μυστηριώδες και μαγική blues μαζί με country και jazz.\nΜην ξεχνάτε εξάλλου πως αυτά τα 3 είδη, είναι τα μοναδικά αμιγώς αμερικάνικα.\nΚαλή απόλαυση, θα σας αρέσει σίγουρα!\nΔημοσίευσηαπό Τάκης » Τετ Μάιος 06, 2015 6:03 am\nDios salve el Sur! (*)\nε ξ α ι ρ ε τ ι κ ό Jimmy, μέχρι και Tom Jones σε "black version" έχει\nο Hugh Laurie είναι πάντα άπαιχτος, τον έχει το δαίμονα του R 'n' B μέσα του\n(*) God Save the South! (& Dixieland)\nΔημοσίευσηαπό Haris_g » Τετ Μάιος 06, 2015 8:08 am\nτο αφησα να παιζει αλλα ειμαι δουλεια και δεν κραταω καν πουρο!!\nΕιναι ομως απο αυτα που μου αρεσουν και σαν μουσικη και σαν "project"\nΔημοσίευσηαπό jimbo » Τετ Ιαν 27, 2016 9:48 am\nΑκούστε ρε παιδιά ένα θέμα από απίστευτους μουσικούς...\nΗ fusion jazz στα καλύτερά της!!!\nΈνας και ένας είναι όλοι τους.\nΔημοσίευσηαπό Fairlight » Τετ Ιαν 27, 2016 12:13 pm\njimbo εγώ αυτήν την περίοδο ξεκοκαλίζω τα free\nhttps://www.youtube.com/watch?v=_eZOG-T ... 873CFEDA58\nΔημοσίευσηαπό jimbo » Τετ Ιαν 27, 2016 2:57 pm\nΆλλη παράνοια από κει...\nΑυτά τα κομμάτια δε γράφονται με τίποτα.\nΜόνο παίζονται με τη μία, και δεύτερη δε γίνεται. Θα βγει άλλο.\nΠόσες φορές έχω προσπαθήσει να το κάνω εδώ, απλά δε λέγεται.\nΔε με παίζουν όμως.\nΣτο μούρικα, για να παίξουν τόσο free jazz, το μόνο που λένε από πριν οι μουσικοί μεταξύ τους, είναι το κλειδί. Τη τονικότητα δηλαδή. Και ξεκινάει ο καθένας να παίζει, και ό,τι βγει! Συνήθως μετά από λίγη ώρα, ο ένας "βρίσκει" τον άλλον από συνήθεια, και ακούγεται πιο λογικό το αποτέλεσμα. Φαίνεται και σε αυτό που ανέβασες αν το προσέξεις.\nΕδώ σε όσους το έχω πει, με κοιτάνε λες και είμαι από τον Άρη.\nΘέλουν να τους πεις συγκεκριμένα τι να παίξουν, τουλάχιστον τις συγχωρδίες.\nΔε πειράζει, μου φτάνει που το έκανα έστω και λίγο, εκεί που έπρεπε, εκεί που γεννήθηκε αυτή η μουσική.\nΕίσαι μουσικός Θωμά;\nΣυνήθως τέτοια μουσική παίζουν οι μουσικοί μόνο για άλλους μουσικούς, και κυρίως για τον ευατό τους.\nΘα μου φανεί περίεργο αν μου πεις πως δεν παίζεις κάποιο όργανο!\nΔημοσίευσηαπό Fairlight » Τετ Ιαν 27, 2016 3:48 pm\njimbo θα σου φανεί περίεργο αλλά δεν παίζω κάποιο όργανο Ακούω πολύ μουσική όμως. Πολλές φορές αυτά που ακούω δεν μπορούν να τα ακούσουν οι άλλοι εύκολα. Σε μερικούς ακούγεται σαν θόρυβος.\nΈχε υπόψιν σου πάντως (που θα το ξέρεις φαντάζομαι) οτι το συγκεκριμένο κομμάτι δεν είναι κάποιο καπρίτσιο ή πείραμα του Coltraine αλλά κομμάτι δουλειάς μιας ολόκληρης περιόδου. Μάλιστα της τελευταίας του περιόδου, εκεί κατέληξε μουσικά δηλαδή.\nΡίξε μια ματιά στην δουλειά του Pharoah Sanders αν δε το έχεις κάνει ήδη δηλαδή. Sun Ra δεν αναφέρω καν είναι κλασσική αξία.\nΑυτοί οι 3 είναι οι αγαπημένοι μου Jazzίστες. Για τα υπόλοιπα μην με ρωτήσεις θα τρομάξεις\nΔημοσίευσηαπό jimbo » Πέμ Ιαν 28, 2016 9:22 am\nΜου κάνει τρομερή εντύπωση που ακούς τόσο hardcore jazz χωρίς να παίζεις μουσική.\nNαι, προφανώς τους ξέρω και τους δύο.\nΠίστεψε με, με τα ακούσματα που έχεις, είναι ΑΠΙΣΤΕΥΤΑ εύκολο να ξεκινήσεις να παίζεις πιάνο ή κάποιο brass!\nΟύτε πολύ χρόνο για μελέτη θες, ούτε τίποτα. Γιατί δε το ξεκινάς;\nΤο δύσκολο στη jazz, δεν είναι τόσο να παίξεις ένα συγκεκριμένο όργανο, αλλά τα ακούσματα.\nΚαι στην Ευρώπη by default δε τα έχουμε. Σκέψου πως όλοι αυτοί, απλά ξυπνούσαν το πρωί, άνοιγαν το ράδιο, και έπαιζε τέτοια όπως εδώ παίζει... Παντελίδη\nΔημοσίευσηαπό Fairlight » Πέμ Ιαν 28, 2016 1:21 pm\nΑυτά δεν είναι hardcore. Αυτά είναι hardcore:\nhttps://www.youtube.com/watch?v=kWXqg0H ... pqOpQLsVUv\nBtw μπορείς να το ακούσεις?\nΤα ακούσματα μου δεν περιορίζονται στην jazz, βασικά η jazz είναι απο τα είδη που έχω ακόμα αρκετό δρόμο ακόμα για να σχηματίσω σοβαρή άποψη. Με κλασσική μεγάλωσα και μάλιστα σύγχρονη. Ως εκ τούτου όταν μεγάλωσα απέκτησα μια κλίση στην κλασσική του 20ου αιώνα, music concrete, minimal και πάρα πολλά ηλεκτρονικά.\nΗ μόνη μου επαφή με τα σκυλάδικα ήταν μέσω της τηλεόρασης και δεν έδινα ιδιαίτερη σημασία. Είναι κρίμα γιατί η Ελλάδα έβγαλε και μερικούς σοβαρούς μουσικούς που εδώ δεν τους ξέρει ούτε η μάνα τους. Η πιο τρανταχτή περίπτωση είναι ο Χρήστου που ήταν και μαθητής του Wittgenstein (αυτό το ξέρουν ακόμα λιγότεροι).\nΤο όργανο, ναι είναι λίγο απωθημένο και σε κάποια φάση αν ηρεμήσω λίγο και βρώ χρόνο μπορεί να το επιχειρήσω. Πιάνο δηλαδή που είναι και βάση για να κάνεις πολλά πράγματα πχ synth κτλπ. Ο κολλητός μου πάντως το επιχειρεί με πιάνο αυτήν την περίοδο και τα βρίσκει σκούρα (και έχει και αυτός πολύ καλά ακούσματα).\nΠάρτε και λίγη καταπληκτική ethio-jazz\nΔημοσίευσηαπό svensk » Πέμ Ιαν 28, 2016 1:30 pm\nΕχω ακουσει Χρηστου. Αλλα οτι ηταν μαθητης του Wittgenstein του δινει αλλη διασταση!\nΤελευταία επεξεργασία από svensk σε Πέμ Ιαν 28, 2016 5:15 pm, έχει επεξεργασθεί 1 φορά συνολικά.\nΔημοσίευσηαπό jimbo » Πέμ Ιαν 28, 2016 4:07 pm\nΑυτό Θωμά δεν είναι μουσική.\nΕίναι κάτι που το ακούς αν έχεις πάρει LSD για να σκαλώσεις ακόμα περισσότερο\nΠροφανώς και μπορώ να το ακούσω, μου αρέσει κιόλας, όπως όμως θα κάτσω να ακούσω να κύματα να σκάνε στη στεριά.\nΌχι σαν μουσική.\nΌσο για το άλλο που λες,\nη κλασσική μουσική(μάλλον εννοείς την εποχή του ρομαντισμού όταν λες σύγχρονη ή ιμπρεσιονισμού;), εξ`ορισμού είναι το άκρως αντίθετο από τη jazz ή ακόμα καλύτερα τη σύγχρονη μουσική θεωρία.\nΕξάλλου, 3 είναι οι μουσικές θεωρίες που υπάρχουν στη γη.\nΚλασσική, σύγχρονη δυτική, σύγχρονη ανατολική.\nΆλλου παπά ευαγγέλιο. Μιλάω καθαρά μουσικά, και για κανόνες μουσικής.\nΣκέψου όμως πως ο πρώτος jazz μουσικός, εμείς θεωρούμε πως είναι ο "και καλά" κυριότερος εκπρόσωπος του -μουσικου-ιμπρεσιονισμού, κλασσικός μουσικός, Claude Debussy.\nΣτην κλασσική λοιπόν μουσική, υπάρχουν πάρα πολλοί κανόνες. Και μάλιστα κάποιοι είναι και αυστηροί.\nΕνδεικτικά θα σου αναφέρω ελάχιστες χτυπιτές απογορεύσεις, σε περίπτωση που κάτι θα σου θυμισει σαν αναφορά.\nΠαράλληλες πέμπτες, παράλληλες όγδοες (οκτάβες) τρίγωνα του διαβόλου (ελαττωμένες πέμπτες), σχεδόν απαγόρευση ακούσματος της δεύτερης και τέταρτης νότας της τονικότητας. Και αν χρονικά πάμε και πιο παλιά, είχαν φτάσει σε σημείο να καίνε ανθρώπους, γιατί τόλμησαν και έπαιξαν μινόρε συγχωρδίες!!!!!!! Ήταν φάλτσα έλεγαν η μικρή τρίτη. Μόνο μεγάλες. Ματζόρε, γιατί μόνο αυτή είναι αρκετά majestic.\nΈγραφαν μουσική λες και είναι μαθηματικά. Σύμφωνα με τους κανόνες εδώ μπορούμε να βάλουμε αυτή τη νότα, εδώ εκείνη, και παραπέρα... καμμία.\nΑκόμα και σήμερα τολμούν τα ωδεία και κάνουν μαθήματα αντίστιξης, και σωστής σύνθεσης. Το θεωρώ προσβλητικό.\nΚάτι άλλο που με εξοργίζει, είναι ότι ακόμα και σήμερα, αυτοί που ακολουθούν κλασσική μουσική μόρφωση, δε γίνονται μουσικοί αλλά ερμηνευτές. Βλέπεις έναν άνθρωπο που έχει δίπλωμα σε πιάνο ή κάποιο έγχορδο(έχει φάει τα χρόνια του στη μελέτη δηλαδή), και δε μπορεί να παίξει ΤΙΠΟΤΑ μόνος του αν δεν είναι γραμμένο. Απλά πάει και το διαβάζει. Ακόμα και να του πεις παίξει μου κάτι στην τάδε τονικότητα, θα πάει και θα βρει ο αθεόφοβος ένα μουσικό θέμα που έχει μελετήσει και θα σου παίξει αυτό. Όχι δικιά του σύνθεση, ούτε έστω έναν αυτοσχεδιασμό της στιγμής. Έχω γνωρίσει αρκετούς, που στη κυριολεξία τα έχουν βροντήξει όλα ακόμα και ένα χρόνο πριν τις εξετάσεις του τελικού διπλώματος.\nΌλους τους ρωτησα "γιατί;"\n"Γιατί αν συνέχιζα, θα μισούσα τόσο πολύ το μουσικό όργανο που αγαπάω, και απλά δε θα ξανακουμπούσα τα χέρια μου πάνω του." Όλοι όμως το ίδιο πράγμα να μου λένε. Όλοι.\nΜία άλλη κοπέλα, τελείωσε, (δηλαδή πήρε το ανώτατο διπλωμα) δεν μελέτησε και δεν άκουσε ποτέ ξανά της κλασσικά θέματα, και ξεκίνησε από την αρχή σε άλλα ωδεία, σύγχρονη μουσική θεωρία.\nΌσο και να μου αρέσει λοιπόν να απολαμβάνω κάποια μουσικά θέματα που ανήκουν στο χώρο της κλασσικής, δε μπορώ παρά να απεχθάνομαι όλη τη φιλοσοφία και κουλτούρα που τρέχει-έτρεχε μάλλον- από πίσω της. Πόσο μάλλον όταν έφταναν στο σημείο να κάψουν ανθρώπους, γιατί πολύ απλά δεν ακολούθησαν όλους τους ηλίθιους κανόνες τους. τέχνη σου λέει μετά.\nΜάλλον κάποτε το ίδιο σκέφτηκαν και μερικοί όπως Debussy, Beethoven και Chopin και άφησαν πίσω κάτι που πραγματικά άξιζε. Όχι μόνο τη μουσική τους, αλλά και την επανάσταση τους, που ο καθένας από αυτούς τους τρεις, άλλαξε κάθε φορά και διαφορετικά τη μουσική. Επίσης, αν οποιοσδήποτε από τους τρεις είχε γεννηθεί λίγο πιο παλιά, δε τη γλύτωνε τη πυρά.\nΚαι ο Beethoven, σαν ο πιο παλιός από αυτούς, είχε μεγάλα θέματα. Απλά άρχισε να κάνει τα τσαλίμια του όταν ήταν ήδη πολύ γνωστός, και δεν τους έπαιρνε να τον λιτσάρουν.\nΣτη jazz, όλα τα παραπάνω είναι κάτι παραπανω από συνηθισμένο. Βασικά εκεί πατάει όλη η κοσμοθεωρία της.\nΔε λέω ότι είναι καλύτερη μουσική, γιατί οι δύο κόσμοι είναι χαοτικά διαφορετικοί. Απλά αν προσοπαθήσεις να τις συγκρίνεις, είναι σα να συγκρίνεις μήλα με.... πούρα και αυτοκίνητα.\nΚαι μετά όλη τη πολυλογία μου, σε ρωτάω.\nΟ φίλος σου που τα βρήκε σκούρα στο πιάνο, τι πιάνο πήγε να μάθει;\njazz, ή κλασσικό;\nΣε περίπτωση που έκανε το δεύτερο, απλά προσπαθούν να του κάνουν delete σε ό,τι ξέρει μέχρι τώρα, και να τον μάθουν κάτι άλλο. Τον κλασσικό τρόπο σκέψης. Και είναι λογικό.\nΚαταλαβαίνω πως κάποιοι μπορούν να πιστέψουν ότι διαπράττω ύβρη με τα λεγόμενά μου, είναι όμως συνειδητά η άποψή μου πάνω στη μουσική.\nΥΓ. επειδή ανέφερα και τη σύγχρονη ανατολική θεωρία μουσικής, μη πάει ο νους σας σε... τσιφτετέλια.\nΠάρτε ένα παράδειγμα της μαγείας της.\nhttps://www.youtube.com/watch?v=N4bg-mv ... VpjWHhlEnb


Προσαρμοσμένη Διατροφή | Royal Canin - Royal Canin\nΗ υγεία είναι η διαφορά\nΑπό το 1968 μελετούμε τις μοναδικές ανάγκες υγείας των γατών και των σκύλων με εξαντλητική λεπτομέρεια. Όλα αυτά τα χρόνια, μάθαμε ότι ακόμα και η μικρότερη διατροφική λεπτομέρεια μπορεί να επηρεάσει σημαντικά τη ζωή και την υγεία του κατοικίδιού σας.\nΤι είναι η προσαρμοσμένη διατροφή;\nΚάθε μεμονωμένη συνταγή παρασκευάζεται για να παρέχει το ακριβές επίπεδο φυσικών αντιοξειδωτικών, βιταμινών, φυτικών ινών, πρεβιοτικών και ανόργανων ουσιών που είναι απαραίτητα για τις μοναδικές ανάγκες της υγείας του κατοικίδιού σας.\nΑς πάρουμε για παράδειγμα τους Γερμανικούς Ποιμενικούς: όλοι τους αγαπάμε για το θάρρος, την πίστη και την εξυπνάδα τους. Ωστόσο, παρόλη τη δύναμη του σώματος και του μυαλού τους, φημίζονται για το ευαίσθητο στομάχι τους, γι' αυτό και εμείς δημιουργούμε μια σύνθεση με εξαιρετικά εύπεπτες πρωτεΐνες και ειδικές ίνες για να τους βοηθήσουμε να είναι εξίσου δυνατοί εσωτερικά και εξωτερικά.\nΕνισχύστε τη φύση τους\nΈνα Τζακ Ράσελ σε τέλεια υγεία μπορεί να κάνει άλμα μέχρι έξι φορές το ύψος του. Ενισχύοντας το απίστευτο φυσικό του δυναμικό με ειδικά επιλεγμένες πρωτεΐνες και αντιοξειδωτικά, καλύπτετε τις ιδιαίτερες ανάγκες του.\nΜοναδικές συνθέσεις για μοναδικές ανάγκες\nΠολλά κατοικίδια έχουν μοναδικά διαμορφωμένα σαγόνια και συμπεριφορά που αποτελούν πρόκληση για τον τρόπο που τρώνε. Αυτός είναι ο λόγος για τον οποίο προσαρμόζουμε όχι μόνο τις συνταγές μας σε επίπεδο διατροφής, αλλά και σχεδιάζουμε το σχήμα και τη δομή κάθε κροκέτας ώστε να ανταποκρίνεται καλύτερα στις σωματικές ανάγκες του κάθε κατοικίδιου ζώου.\nΤο αποτέλεσμα είναι μια διατροφή που σχεδιάζεται για να ανταποκρίνεται σε συγκεκριμένες ανάγκες υγείας με απόλυτη ακρίβεια. Το κατοικίδιό σας λαμβάνει την πλήρη και ισορροπημένη γκάμα θρεπτικών ουσιών και αμινοξέων που χρειάζεται για να δημιουργήσει ισχυρούς μύες, να διατηρήσει ένα υγιές σώμα και να υποστηρίξει ένα ισχυρό ανοσοποιητικό σύστημα. Η παροχή όλης της ενέργειας που χρειάζονται για να ζουν με την καλύτερη δυνατή υγεία.\nΟι τάσεις στις τροφές για κατοικίδια πολλαπλασιάζονται τόσο γρήγορα όσο αυτές της ανθρώπινης διατροφής. Ανακαλύψτε τις αλήθειες πίσω από τη διατροφή και την πραγματικότητα πίσω από τις πιο συχνές παρανοήσεις!\nΠροσαρμοσμένη για κάθε ανάγκη σχετική με την υγεία\nΗ υγεία κάθε γάτας και σκύλου είναι τόσο μοναδική όσο και τα ίδια. Ωστόσο, οι ανάγκες που σχετίζονται με την υγεία είναι συχνά χαρακτηριστικές του μεγέθους, της φυλής ή του τρόπου ζωής τους. Ανακαλύψτε πώς οι σειρές προϊόντων διατροφής μας μπορούν να βοηθήσουν κάθε κατοικίδιο να απολαύσει την καλύτερη δυνατή υγεία.\nΣειρές για γάτες\nΣειρές για σκύλους\nΠροσαρμοσμένη διατροφή για\nΓάτες με ευαισθησίες\nΓάτες όλων των ηλικιών και τρόπου ζωής\nΔερματικές και τροφικές ευαισθησίες\nΥποστήριξη του διαβήτη\nPill Assist της Royal Canin\nΣκύλοι με ευαισθησίες\nΚαθαρόαιμες φυλές σκύλων\nΣκύλοι όλων των μεγεθών και στάδιου ζωής


Μπαρτσελόνα - Κάντιθ • Προγνωστικά-Ανάλυση Αγώνα • Bet-planet.gr\nΜπαρτσελόνα - Κάδιθ\nΝάσος Γρυπαίος 20/02/2021 | 16:21\nΜε τον Λιονέλ Μέσι να είναι σε τρομερή βραδιά και να πετυχαίνει δύο εντυπωσιακά γκολ με σουτ εκτός περιοχής, η Μπαρτσελόνα σκόρπισε στους πέντε ανέμους την Άλαβες και σκαρφάλωσε στη 2η θέση της βαθμολογίας. Ο Τρινκάο που πέτυχε άλλα δύο γκολ (έφτασε τα τρία στα δύο τελευταία ματς πρωταθλήματος) και ο Γκριεζμάν ήταν άξιοι συμπαραστάτες του Pulga στο πάρτι που έστησαν οι Καταλανοί - ειδικά στο δεύτερο ημίχρονο- για να επεκτείνουν έτσι σε 12 ματς το αήττητό τους στην La Liga, ωστόσο όπως φάνηκε και απο το τελικό αποτέλεσμα, στο μεσοβδόμαδο ματς με την Παρί η Μπάρτσα έμεινε απο δυνάμεις για να ηττηθεί τελικά με 4-1, μένοντας με το ενάμιση πόδι εκτός συνέχειας στην κορυφαια διασυλλογική διοργάνωση.\nEκτός ο μεσοεπιθετικός Κουτίνιο, ο εξτρέμ Φατί και οι αμυντικοί Αραούχο και Ρομπέρτο.\nΑκόμα μία τραγική εμφάνιση από την Κάντιθ που ήταν κατώτερη στο εντός με την Μπιλμπάο τη Δευτέρα και μοιραία ηττήθηκε με 4-0. Ειδικότερα, οι φιλοξενούμενοι άνοιξαν το σκορ με τον Μπερενγκέρ μόλις στο 4ο λεπτό. Στο 15ο λεπτό ο Ουνάι Λόπεθ διπλασίασε τα τέρματα για την ομάδα του. Ο Μπερενγκέρ σημείωσε και το 0-3 στο 29ο λεπτό της συνάντησης, διαμορφώνοντας το σκορ ημιχρόνου. Στο δεύτερο μέρος η Μπιλμάο έβαλε το «κερασάκι στην τούρτα» με τον Ινιάκι Ουίλιαμς να κάνει το τελικό 0-4 στο 52ο λεπτό, ενώ για τρίτο σερί ματς η Κάντιθ δέχεται τέσσερα γκολ έχοντας τη χειρότερη άμυνα στη La Liga.\nΕκτός ο μέσος Τζόνσον.\nΠροέρχεται απο πέντε σερί over 2.5.\nΔεν θα έχει εύκολο έργο η Κάντιθ παρά το γεγονός πως η Μπαρτσελόνα προέρχεται απο διασυρμό στην Ευρώπη και παρά τη κούραση που δεδομένα θα έχει, η ψυχολογία της θα είναι στο ναδίρ. Συγκρούεται η χειρότερη άμυνα της κατηγορίας με τη κάκιστη άμυνα των «μπλαουγκράνα» που έχουν έφεση στο να δέχονται το εύκολο γκολ. Μπορεί να προσθέσει άλλο ένα over 3.5 η Μπάρτσα στη συλλογή της. Στο 2.10 της stoiximan.


Τα 10 καλύτερα ξενοδοχεία κοντά σε: Years of treasure department Store (c-d)\nΤα καλύτερα ξενοδοχεία κοντά σε: Years of treasure department Store (c-d), Σενζέν\nΞενοδοχεία κοντά σε: Years of treasure department Store (c-d)\nJing TianDongLu 19Hao TianJian Ming Fan 1-4 Qun Lou, Σενζέν, Κίνα\nYears of treasure department Store (c-d): Διαβάστε κριτικές\n4.472 από 5.854 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Years of treasure department Store (c-d)\n0,5 χλμ. από Years of treasure department Store (c-d)\n0,9 χλμ. από Years of treasure department Store (c-d)\n0,8 χλμ. από Years of treasure department Store (c-d)\n1,5 χλμ. από Years of treasure department Store (c-d)\n1,6 χλμ. από Years of treasure department Store (c-d)\n1,2 χλμ. από Years of treasure department Store (c-d)\n1,0 χλμ. από Years of treasure department Store (c-d)\nNo.78 Jingtian Road, Futian District, Σενζέν 518034, Κίνα\n1,3 χλμ. από Years of treasure department Store (c-d)\n1,4 χλμ. από Years of treasure department Store (c-d)\n1,8 χλμ. από Years of treasure department Store (c-d)\n1,7 χλμ. από Years of treasure department Store (c-d)\nNo.2009 Caitian Road, Futian District, Σενζέν, Κίνα\n2,3 χλμ. από Years of treasure department Store (c-d)\n1,9 χλμ. από Years of treasure department Store (c-d)\nNo.111 Jingtian North Road, Futian District, Σενζέν 518000, Κίνα\n2,1 χλμ. από Years of treasure department Store (c-d)\nNo.18 Tin Yan Road, Tin Shui Wai, New Territories, Χονγκ Κονγκ, Κίνα\n10,4 χλμ. από Years of treasure department Store (c-d)\n0,3 χλμ. από Years of treasure department Store (c-d)


“Ροδίτης” και του χρόνου | ebasket.gr\nΚεντρική Α1 Κολοσσός “Ροδίτης” και του χρόνου\n“Ροδίτης” και του χρόνου\nΔημοσίευση στις 22/07 11:07\nΚάτοικος Ρόδου θα είναι και την επόμενη σεζόν ο Τομ Λίντεν, ο οποίος ανανέωσε τη συνεργασία του με τον Κολοσσό. Ο Σουηδός φόργουορντ βρέθηκε κοντά στον Αρκαδικό (Εξετάζει Λίντεν), ωστόσο η ομάδα του Άρη Λυκογιάννη κατάφερε να τον κρατήσει στο ρόστερ τους και την επόμενη σεζόν, δίνοντας του ψήφο εμπιστοσύνης, όπως σας είχαμε ενημερώσει στις 20/7 (Ο Μανωλόπουλος και ο Λίντεν). Ο Λίντεν αποτελεί μόλις τον τρίτο παίκτη από το ρόστερ του Κολοσσού, που παρέμεινε στην ομάδα, μετά τους Σωτήρη Μανωλόπουλο και Γιαννούλη Λαρεντζάκη.\n“Η ΚΑΕ Κολοσσός H Hotels ανακοινώνει την ανανέωση της συνεργασίας της με τον καλαθοσφαιριστή Τομ Λίντεν για ακόμα έναν χρόνο.\nΟ Τομ, σε 29 παιχνίδια με την ομάδα μας, είχε μέσο όρο 4.93 πόντους με 39% στα δίποντα, 45% στα τρίποντα και 72% στις βολές, ενώ είχε επίσης 2.2 ριμπάουντ.\nΜετά την υπογραφή του νέου του συμβολαίου ο Τομ Λίντεν δήλωσε στο kolossosbc.gr: “Είμαι πολύ ενθουσιασμένος. Γνωρίζω ήδη τον προπονητή, την ομάδα και την πόλη, οπότε θα είμαι απόλυτα έτοιμος να ξεκινήσω να δουλεύω με του που πάω εκεί. Επίσης, αυτό που με κάνει χαρούμενο είναι πως θα δω ξανά ανθρώπους της ομάδας που έπαιξαν σημαντικό ρόλο για να μείνω άλλο ένα χρόνο”.\nΓια το πώς κύλησαν οι διακοπές του: “Είχα ένα πολύ όμορφο καλοκαίρι μέχρι τώρα. Είχα την ευκαιρία να δω τους φίλους και την οικογένειά μου, ενώ έκανα προπονήσεις με την ομάδα της πόλης μου, η οποία κατέκτησε το πρωτάθλημα την άνοιξη. Μέχρι να επιστρέψω στη Ρόδο θα προσπαθήσω να χρησιμοποιήσω τις μέρες, ώστε να ξεκουραστώ πριν ξεκινήσει η σεζόν”.\nΠροηγούμενο Από την Κηφισιά στη Γερμανία\nΕπόμενο Το δείγμα πανικού


Ενοικίαση αυτοκινήτου στη Χίο | Aegean Atsalis\nΌπου & όποτε θέλετε\nΑπεριόριστα χλμ και πλήρης υποστήριξη\nΜε κάλυψη C.D.W.\nΕνοικιάστε αυτοκίνητο στη Χίο για τις διακοπές σας ή το επαγγελματικό σας ταξίδι.\nΗ εταιρεία ενοικίασης αυτοκινήτων Aegean Atsalis Rent a Car βρίσκεται στην Χίο, στο κεντρικό λιμάνι και παρέχει αξιόπιστες υπηρεσίες και οικονομικές λύσεις σύμφωνα με τις απαιτήσεις σας. Εάν ταξιδεύετε για επαγγελματικούς λόγους ή για διακοπές με φίλους ή την οικογένειά σας, εμείς μπορούμε να σας προτείνουμε το αυτοκίνητο που θα σας εξασφαλίσει την άνετη και ασφαλή σας μετακίνηση στη Χίο.\nΕνοικιάσεις αυτοκινήτων στη Χίο στις καλύτερες τιμές\nΕπιλέξτε ενοικιαζόμενα αυτοκίνητα μέσα από μια μεγάλη γκάμα μοντέλων και κατηγοριών. Η Aegean Atsalis Rent a Car διαθέτει οχήματα για κάθε επισκέπτη και προϋπολογισμό, από μικρά αυτοκίνητα μεγάλα, μεγαλύτερα, οικογενειακά, με αυτόματο ή χειροκίνητο κιβώτιο ταχυτήτων. Δείτε όλα τα διαθέσιμα μοντέλα σε ανταγωνιστικές τιμές κι επιλέξτε το αυτοκίνητο που σας ταιριάζει.\nClima ή A/C\nΟ ιδανικός σας συνεργάτης!\nΔυνατότερα & Γρηγορότερα!\nΠαραλαβή & παράδοση όπου και όποτε επιθυμείτε!\nΟδ. Νεωρείων 37, Λιμάνι Χίου, 82100, Χίος\nΣτα σημεία εισόδου\nΕιδικές τιμές για γάμους\nΘέλετε να ενοικιάσετε αυτοκίνητο στη Χίο και έχετε απορίες για τους όρους ενοικιάσεως;\nΠοια είναι τα ελάχιστα απαιτούμενα για να ενοικιάσω αυτοκίνητο στη Χίο;\nΠοια είναι η απαιτούμενη ηλικία για να ενοικιάσω αυτοκίνητο στη Χίο;\nΤι καλύπτει η C.D.W. ασφάλεια;\nΜπορώ να πάω οπουδήποτε στη Χίο με το αυτοκίνητο της Aegean Atsalis;\nΗ Aegean Atsalis είναι μια εταιρεία ενοικίασης αυτοκινήτου στη Χίο\nΕνοικιάσεις αυτοκινήτων, Χίος\nΗ επιχείριση είναι σχετικά νέα και οι ιδρυτές της φιλοδοξούν στην κατάκτηση της τοπικής αγοράς και στην διαρκή εξάπλωση στο Βόρειο Αιγαίο. Η κινητήριος φιλοδοξία της Aegean Atsalis, είναι η παροχή άριστων υπηρεσιών στις καλύτερες τιμές της αγοράς !!!\nΓιατί να ενοικιάσετε αυτοκίνητο στη Χίο με εμάς\nΔιαδικασίες παράδοσης με χαμόγελο και χωρίς καθυστερήσεις\nΚάνουμε ότι καλύτερο και ανθρωπίνως δυνατό για να απολαύσετε το ταξίδι σας .\nΠλήρης υποστήριξη παντού και πάντα!\nΟ στόλoς μας είναι πιστοποιημένος με τα πρότυπα ασφάλειας της Ε.Ε.\nΟ νέοτερος στόλος αυτοκινήτων για ενοικίαση στο νησί τη Χίου\nΜεγάλη ποικιλία αυτοκινητων\nΔιαλέξτε το αυτοκίνητό σας μέσα από μια ευρεία γκάμα διαθέσιμων επιλογών\nΕνδιαφέρομαι για αυτοκίνητο...\nπαρακαλούμε επιλέξτε κατηγορία...Κατηγορία A1Κατηγορία BΚατηγορία CΚατηγορία DΚατηγορία EΚατηγορία GAutoΚατηγορία KΚατηγορία KJΚατηγορία XΚατηγορία F SUVΚατηγορία R 4x4Κατηγορία Premium


Κατεβάστε το μέχρι την Πέμπτη. [UPDATE]\n[Αρχική δημοσίευση: 6/5/21] Η Epic Games ανακοίνωσε το δωρεάν παιχνίδι της επόμενης εβδομάδας. To The Lion's Song είναι ένα Point-and-Click-Adventure το οποίο αναπτύχθηκε και κυκλοφόρησε από την Mi'pu'mi Games.\nΤο παιχνίδι διαδραματίζεται στην Αυστρία και συγκεκριμένα στις αρχές του 20ού αιώνα. Η πλοκή χωρίζεται σε επεισόδια και στο κάθε ένα θα ακολουθήσετε έναν διαφορετικό χαρακτήρα στην προσπάθειά του να ξεπεράσει τις δυσκολίες και τα εμπόδια στην δημιουργικότητα και την έμπνευση. Κάθε χαρακτήρας έχει την δική του ιστορία. Για παράδειγμα θα ακολουθήσετε μία συνθέτρια η οποία έχει μπλοκάρει λίγο πριν από το μεγάλο της κονσέρτο, έναν ανερχόμενο ζωγράφο ο οποίος εξελίσσεται μέσω των δυσκολιών και μία μαθηματικό η οποία προσπαθεί να υψώσει την φωνή της ώστε να εισακουστεί σε μία ανδροκρατούμενη κοινωνία. Οι επιλογές που θα κάνετε θα καθορίσουν και την επιτυχία που θα έχει κάθε χαρακτήρας στον προσωπικό του στόχο.\n[UPDATE: 14/5/21 - Διαθέσιμο και επίσημα] Το The Lion's Song είναι διαθέσιμο δωρεάν στο Epic Games Store. Μπορείτε να το κατεβάσετε μέχρι την Πέμπτη στις 18:00, όταν και θα αντικατασταθεί από μία νέα προσφορά.\nΔείτε το τρέχον δωρεάν video game του Epic Games Store και συζητήστε για τις προσφορές γενικότερα στο σχετικό forum topic.


Δανδουλάκη: «Όταν άρχισα να το επιθυμώ πάρα πολύ ένα παιδί, δεν μπορούσα πια να κάνω»\nHome > LIFESTYLE > Δανδουλάκη: «Όταν άρχισα να το επιθυμώ πάρα πολύ ένα παιδί, δεν μπορούσα πια να κάνω»\tΔανδουλάκη: «Όταν άρχισα να το επιθυμώ πάρα πολύ ένα παιδί, δεν μπορούσα πια να κάνω»\nΔανδουλάκη: «Όταν άρχισα να το επιθυμώ πάρα πολύ ένα παιδί, δεν μπορούσα πια να κάνω»Η Κάτια Δανδουλάκη σε συνέντευξή της εξομολογήθηκε αν ήθελε να γίνει ποτέ μητέρα.\nΤι έχει μείνει πια από τον Μάριο Πλωρίτη;\n«Η ευλογία του. Αισθάνομαι μεγάλη δύναμη μέσα μου, μια δύναμη που δεν σε αφήνει ποτέ».\nΜετανιώσατε για κάτι που κάνατε ή δεν κάνατε;\n«Για κάτι που έκανα ποτέ, για κάτι που δεν έκανα όχι, γιατί ότι δεν έχω κάνει δεν το ήθελα».\nΦαντάζομαι η επόμενη ερώτηση που συνήθως σας κάνουν είναι αν μετανιώσατε που δεν αποκτήσατε ένα παιδί;\n«Εκ των υστέρων που το σκέφτηκα είπα “γιατί αφού το κυνήγησα τόσο δεν τα κατάφερα;”. Άρα δεν το ήθελα τόσο που να πάρω το ρίσκο του θέλω ή του μη θέλω του ανθρώπου που ήταν μαζί μου ή ακόμα και των, γονιών μου, που μπορεί να διαφωνούσαν επειδή δεν είχα έναν σίγουρο δεσμό. Όταν άρχισα να το επιθυμώ πάρα πολύ δεν μπορούσα πια με την έννοια ότι δεν μου τύχαινε, γιατί δυστυχώς το παθαίνουμε και αυτό οι γυναίκες μπλοκάρουμε ψυχολογικά».\nΔεν σκεφτήκατε να υιοθετήσετε ένα παιδί;\n«Όχι δεν το σκέφτηκα και ο λόγος είναι απλοί και πρακτικοί. Αν αισθανόμουν μια οικονομική ασφάλεια θα το έκανα, αλλά επειδή εγώ είμαι μονίμως του ρίσκου στη δουλειά μου, χωρίς καμία περιουσία πίσω μου είπα από μέσα μου “πού πάω;”».